title: पाकिस्तान सरकार

text: पाकिस्तान सरकार (; देवनागरीकृत :" हुकूमत-ए-पाकिस्तान ") शरियाई संसदीय प्रणाली (वफ़ाक़ी संसदीय प्रणाली) के अन्तर्गत काम करती है। जिसमें राष्ट्रपति राज्य और प्रधानमन्त्री सरकार के नेता होते हैं।


title: पाकिस्तान सरकार

text: पाकिस्तान सरकार संघीय संसदीय प्रणाली है। जिसमें राष्ट्रपति का चयन जनता की बजाय संसद अथवा निर्वाचन समिति करता है। पाकिस्तान इस्लामी गणराज्य के प्रमुख राष्ट्रपति होते हैं जो पाकिस्तान की सेना के सर्वोच्च आदेशकर्ता भी होता है। प्रधानमन्त्री, प्रशासनिक मामलों का प्रमुख होता है, वह संसदीय बहुमत से चुना जाता है। पाकिस्तान में राष्ट्रपति और प्रधानमन्त्री का चयन और पदग्रहण बिल्कुल भिन्न पहलू हैं और उनके शासनकाल का संवैधानिक रूप से आपस में कोई सम्बन्ध नहीं होता है। 6 सितम्बर 2008 को पाकिस्तान की निर्वाचन समिति कि सेनेट(उच्चसदन) , कौमी असेम्ब्ली (निम्नसदन) और चारों प्रान्तीय विधानसभाओं से मिल कर बनता है। आम तौर पर प्रधानमन्त्री निचले सदन के बहुमत दल के अन्तर्गत आते हैं और देश की व्यवस्था संघीय मन्त्रिमण्डल की सहायता से चलती है जो मजलिस-ए शूरा के दोनों सदनों, उच्च और निम्न से चुने जाते हैं। इसके अलावा राष्ट्रीय विधानसभा सदस्यों और प्रान्तीय विधायिका के सदस्य, जनता के मतदान के माध्यम से चुने जाते हैं। प्रधानमन्त्री और राष्ट्रपति उस पार्टी के चुने जाते हैं जिनका कौमी असेम्ब्ली में बहुमत हो। सभापति भी बहुल पार्टी का ही होता है, हालाँकि विपक्षी दलों को भी बड़े उदय दी जा सकते हैं।


title: पाकिस्तान सरकार

text: संसदीय प्रणाली में दो पार्टियाँ महत्व होता है एक वह पार्टी जो सभी पार्टियों से अधिक मत (सीटें) प्राप्त कर इसे बहुल या सरकार बनाने वाली पार्टी और दूसरी वह पार्टी जो दूसरे नम्बर पे सबसे निशतें प्राप्त करे उसे विपक्षी पार्टी कहा जाता है। पाकिस्तान 2013 के चुनाव में मुस्लिम लीग की सबसे ज्यादा सीटें थीं तो वह सरकार बना लिया और दूसरे नम्बर पे पुपल्स पार्टी थी जो विपक्ष में खड़ी हो। अगर सरकारी पार्टी कोई फैसला लिया और विपक्ष इस निर्णय का विरोध किया तो सरकारी दल का वह निर्णय खारिज किया जायेगा।


title: पाकिस्तान सरकार

text: पाकिस्तान की संघीय विधायिका को ""मजलिस-ए-शूरा यानी"" पाकिस्तान की संसद पाकिस्तान में संघीय स्तर पर सर्वोच्च विधायी संस्था है। इस संस्थान में दो सदन हैं, निचले सदन या कौमी एसेम्बली और ऊपरी सदन या सीनेट। पाकिस्तान का संविधान की धारा 50 के मुताबिक़ राष्ट्रपति भी मजलिस-ए-शूरा का हिस्सा हैं। इसकी दोनों सदनों में से:


title: पाकिस्तान सरकार

text: संसद की दोनों सदनों हेतु सभागृह इस्लामाबाद को पार्लियामेण्ट हाउस में है। 1960 में संसद के आसन को कराँची से इस्लामाबाद लाया गया था।


title: पाकिस्तान सरकार

text: सेनेट, या "आइवान-ए बाला पाकिस्तान", मजलिस-ए शूरा का उच्चसदन है। इसके चुनाव त्रिवर्षीय अवधी पश्चात, आधे संख्या के सीटों के लिए आयोजित किए जाते है। यहाँ सदस्यों क कार्यकाल 6 वर्ष होता है। सीनेट के अध्यक्ष देश के राष्ट्रपति होते हैं। इसे 1973 में स्थापित किया गया था पाकिस्तान के संविधान में से नेट से सम्बन्धित सारे प्रावधान अनुच्छेद 59 मैं दिए गए हैं। पाकिस्तान के संसद भवन में सेनेट का कक्ष पूर्वी भाग में है।


title: पाकिस्तान सरकार

text: सीनेट को ऐसे कई विशेष अधिकार दिये गए हैं, जो नैशनल असेम्ब्ली के पास नहीं है। इस संसदीय बिल बनाने के रूप में एक कानून के लिए मजबूर किया जा रहा की शक्तियों को भी शामिल है। सीनेट में हर तीन साल पर सीनेट की आधे सीटों के लिए चुनाव आयोजित की जाती हैं और प्रत्येक सीनेटर छह वर्ष की अवधि के लिये चुना जाता है। संविधान में सेनेट भंग करने का कोई भी प्रावधान नहीं दिया गया है, बल्की, इसमें इसे भंग करने पर मनाही है। इसे भारत के राज्यसभा के द्वन्दी को तौर पर देखा जा सकता है।


title: पाकिस्तान सरकार

text: राष्ट्रीय सभा या क़ौमी असेम्ब्ली पाकिस्तानी संसद, का निम्नसदन है। उर्दू भाषा मैं इसे कौमी इस्म्ब्ली कहा जाता हैं। इसमें कुल 342 आसन हैं, जिन में से 242 चुनाव के जरये चुने जाते हैं और बाकी के 70 महिलाओं और अल्पसंख्यकों के लिए आरक्षित हैं। क़ौमी असेम्बली पाकिस्तान की संघीय विधायिका की एक इकाई है, जिसे जनता द्वारा चुना जाता है(यह पाकिस्तान में लोकसभा की जोड़ीदार है)। इसके सदस्यों का कार्यकाल 5 वर्ष होता है।


title: पाकिस्तान सरकार

text: सामान्य परिभाषा के अनुसार, सरकार की कार्यकारी शाखा वह है, जो राज्य की नौकरशाही और दैनिक प्रशासन के लिए जिम्मेदारी है। सरकार के अलग-अलग शाखाओं में सत्ता व शक्तियों का विभाजन, गणतान्त्रिक विचारधारा के लिए केंद्रीय है। पूरे इतिहास में अत्याचारी नेतृत्व के जवाब में व्यक्तिगत स्वतन्त्रता की रक्षा करने का एक प्रयास - शक्तियों प्रणाली की जुदाई कार्यकारी शाखा की ओर से अधिकार दूर वितरित करने के लिए बनाया गया है।


title: पाकिस्तान सरकार

text: पाकिस्तान के राष्ट्रपति( — , पाकिस्तान इस्लामी गणतन्त्र के सर्वोचपदाधिकारी है। अन्य कई पूर्व ब्रिटिश उपनिवशों के समान, पाकिस्तान भी राष्ट्रपति को संसद के हिस्से के रूप में ही देखता है। पाकिस्तान में राष्ट्रपति का चुनाव पाँच वर्षों के लिए निर्वाचक मण्डल द्वारा से होता है। निर्वाचक मण्डल सिनेट, राष्ट्रीय विधानसभा और प्रान्तीय विधानसभावों का सयुंक्त रूप है। पाकिस्तान के संविधान के मुताबिक राष्ट्रपति का मुस्लिम होना अनिवार्य है।


title: पाकिस्तान सरकार

text: पाकिस्तान के प्रधानमन्त्री( — , इस्लामी गणतंत्र पाकिस्तान की सरकार का मुखिया होता है। राष्ट्रीय विधानसभा के सदस्यों द्वारा प्रधानमन्त्री का चयन किया जाता है। प्रधानमन्त्री का ये पद पाँच वर्ष के लिए होता है। प्रधानमन्त्री अपनी सहायता के लिए मन्त्रियों का चयन करता है।


title: पाकिस्तान सरकार

text: पाकिस्तान का संघीय मन्त्रिमण्डल, पाकिस्तान के वरिष्ठतम मन्त्रियों व अन्य वरिष्ठ निर्वाचित अधिकारियों का समूह है। यह पाकिस्तान का सबसे महत्वपूर्ण एवं उच्चतम संवैधानिक संस्थान है जोकि पाकिस्तान के प्रशासन व सरकार की नीति निर्धारण के लिए जिम्मेदार है सारे कैबिनेट सचिव, जनता द्वारा चुने गए राजनीतिज्ञों के निर्देश पर ही अपना काम करते हैं। इन चुने गए अधिकारियों को मन्त्री या वजीर कहा जाता है।


title: पाकिस्तान सरकार

text: पाकिस्तान की पहली मन्त्रिमण्डल को पाकिस्तान के पहले प्रधानमन्त्री लियाकत अली खान द्वारा गठित किया गया था। पाकिस्तान की संघीय मन्त्रिमण्डल पाकिस्तान के संविधान के अनुच्छेद 81डी में दिए गए प्रावधानों के अनुसार अपने कार्यों का निर्वाह करती है। सारे कैबिनेट मन्त्रियों को पाकिस्तान के प्रधानमन्त्री द्वारा नामांकित किया जाता है। इन्हें पाकिस्तान के राष्ट्रपति द्वारा शपथ दिलाई जाती है। मन्त्रिमण्डल के सारे मन्त्रियों को सरकार की विभिन्न विभाग सौंपे जाते हैं। इन विभागों को मन्त्रालय कहा जाता है।


title: पाकिस्तान सरकार

text: पाकिस्तान की न्यायपालिका एक श्रेणीबद्ध प्रणाली है। सर्वोच्च न्यायालय, पाकिस्तान की न्यायपालिका का शिकार बिन्दु है, एवं पाकिस्तानी न्यायिक तन्त्र का श्रेष्ठतम व उच्चतम न्यायालय है। पाकिस्तान में न्यायपालिका में अदालतों के दो वर्गों है:


title: पाकिस्तान सरकार

text: श्रेष्ठतर न्यायपालिका में, उच्चतम न्यायालय के अतिरिक्त, संघीय शरीयत अदालत और पाँच प्रान्तीय उच्च न्यायालयों आते हैं, जिसके शीर्ष पर सुप्रीम कोर्ट विराजमान है। सर्वोच्च न्यायालय के निचली स्तर पर, प्रत्येक चार प्रान्तों एवं इस्लामाबाद राजधानी क्षेत्र के लिये गठित उच्च न्यायालय है। पाकिस्तान का संविधान, न्यायपालिका पर संविधान की रक्षा, संरक्षण व बचाव का दायित्व सौंपता है। ना उच्चतम न्यायालय, ना हीं, उच्च न्यायालय, जनजातीय क्षेत्रों (फाटा) के सम्बन्ध में अधिकारिता का प्रयोग कर सकते हैं, सिवाय अन्यथा यदी प्रदान की जाए तो। आजाद कश्मीर और गिलगित-बाल्टिस्तान के विवादित क्षेत्रों के लिये अलग न्यायिक प्रणाली है।


title: पाकिस्तान सरकार

text: अधीनस्थ न्यायपालिका में वह न्यायालय हैं जो श्रेष्ठतर प्रणाली की अधीन आती है। इसमें, सिविल और आपराधिक जनपदीय न्यायालय व अन्य अनेक विशेष अदालतें शामिल हैं, जो, बैंकिंग, बीमा, सीमा शुल्क व उत्पाद शुल्क, तस्करी, ड्रग्स, आतंकवाद, कराधान, पर्यावरण, उपभोक्ता संरक्षण, और भ्रष्टाचार सम्बन्धित मामलों में अधिकारिता का प्रयोग करती हैं। आपराधिक अदालतों को दण्ड प्रक्रिया संहिता, 1898 के तहत बनाया गया था और सिविल अदालतें, पश्चिमी पाकिस्तान सिविल न्यायालय अध्यादेश, 1964 द्वारा स्थापित किए गए थे। साथ ही, राजस्व अदालतें भी हैं, जो कि पश्चिमी पाकिस्तान भू-राजस्व अधिनियम, 1967 के तहत काम कर रहे हैं।


title: पाकिस्तान सरकार

text: इन सारे न्यायालयों द्वारा लिये गए निर्णय अपील-बद्ध हैं। अर्थात् निर्णय को ऊँची अदालतों में चुनौती दी जा सकती है। इसमें अत्यन्त निर्णयाधिकार सर्वोच्च न्यायालय का होता है।


title: पाकिस्तान सरकार

text: पाकिस्तान की सर्वोच्च न्यायालय, इस्लामी गणराज्य पाकिस्तान की सर्वोच्च अदालत है और पाकिस्तान की न्यायिक व्यवस्था का शीर्ष हिस्सा है और पाकिस्तानी न्यायिक क्रम का शिखर बिन्दु है। पाकिस्तान की सर्वोच्च न्यायालय, पाकिस्तान कानूनी और संवैधानिक मामलों में फैसला करने वाली अन्तिम मध्यस्थ भी है। सर्वोच्च न्यायालय का स्थायी कार्यालय पाकिस्तान की राजधानी इस्लामाबाद में स्थित है, जबकि इस अदालत की कई उप-शाखाएँ, पाकिस्तान के महत्वपूर्ण शहरों में कार्यशील हैं जहाँ मामलों की सुनवाई की जाती है। सर्वोच्च न्यायालय, पाकिस्तान को कई संवैधानिक व न्यायिक विकल्प प्राप्त होते हैं, जिनकी व्याख्या पाकिस्तान के संविधान में की गई है। देश में कई सैन्य सरकारों और असंवैधानिक तानाशाही सरकारों के कार्यकाल में भी सर्वोच्च न्यायालय ने स्वयं को स्थापित कर रखा है। साथ ही, इस अदालत ने सैन्य शक्ति पर एक वास्तविक निरीक्षक के रूप में स्वयं को स्थापित किया है और कई अवसरों में सरकारों की निगरानी की है।


title: पाकिस्तान सरकार

text: इस अदालत के पास, सभी उच्च न्यायालयों (प्रान्तीय उच्च न्यायालयों, जिला अदालतों, और विशेष अदालतों सहित) और संघीय अदालत के ऊपर अपीलीय अधिकार है। इसके अलावा यह कुछ प्रकार के मामलों पर मूल अधिकार भी रखता है। सुप्रीम कोर्ट एक मुख्य न्यायाधीश और एक निर्धारित संख्या के वरिष्ठ न्यायाधीशों द्वारा निर्मित होता है, जो प्रधानमन्त्री से परामर्श के बाद राष्ट्रपति द्वारा नामित किया जाता है। एक बार नियुक्त न्यायाधीश को, एक निर्दिष्ट अवधि को पूरा करने और उसके बाद ही रिटायर होने की उम्मीद की जाती है, जब तक कि वे दुराचार के कारण सर्वोच्च न्यायिक परिषद द्वारा निलम्बित नहीं किये जाते हैं।


title: पाकिस्तान सरकार

text: संघीय शरियाई न्यायालय या वफ़ाक़ी शरई अदालत, पाकिस्तान की एक न्यायिक संस्थान है, जिस्का कार्य यह जाँच व निर्धारित करना है की देश के कानून, शरिया का पालन करते हैं या नहीं। इस निकाय में कुल आठ मुसलमान न्यायाधीश होती हैं जिसमें मुख्य न्यायाधीश भी शामिल होते हैं। यह सभी न्यायाधीश, पाकिस्तान के राष्ट्रपति की मंजूरी से नियुक्त किए जाते हैं जिनका पाकिस्तान की उच्चतम न्यायालय या किसी भी प्रांतीय न्यायालय के सेवानिवृत्त या सेवारत न्यायाधीश में से चुना जाना आवश्यक है। संघीय शरीयत अदालत के मौजूदा मुख्य न्यायाधीश न्यायमूर्ति रियाज अहमद खान हैं।


title: पाकिस्तान सरकार

text: संघीय शरीयत न्यायालय के 8 न्यायाधीश में से 3 न्यायाधीशों का उलेमा होना आवश्यक है, जिसका का अध्ययन इस्लामिया और व्यवस्था का आलम होगा जिन्हें इस्लामी कानूनों और नियमों में अत्यधिक मूल्यांकन कौशल प्राप्त हो। इस अदालत के सभी न्यायाधीश 3 साल की अवधि के लिए तैनात किए जाते हैं। किसी भी न्यायाधीश की दूर तैनाती पाकिस्तान के राष्ट्रपति के विवेक पर बढ़ाया जा सकता है।


title: पाकिस्तान सरकार

text: पाकिस्तान में पाँच उच्च न्यायालय या आला अदालतें हैं, जिनमें से चार प्रत्येक प्रान्त के मुख्यालय में स्थित हैं। पाकिस्तान ने पाँचवें न्यायालय संघीय राजधानी क्षेत्र के लिए पारित किया है जो इस्लामाबाद में स्थित है।


title: पाकिस्तान सरकार

text: पाँचवें न्यायालय की योजना लाहौर प्रान्तीय न्यायालय ने रोक लगा दी थी, और इस फैसले को पाकिस्तान की न्यायालय ने 24 दिसम्बर 2007 पर रोक लगा दी।


title: पाकिस्तान सरकार

text: पाकिस्तान और पाकिस्तानी सरकार की सबसे बडी समस्या है वहाँ पर व्याप्त आतंकवाद है। यह पाकिस्तान को कैंसर भाँति जकड़े हुए है और इसको अन्दर ही अन्दर खोखला करे जा रहा है। पाकिस्तान को अपनी प्रगति को बनाए रखने के लिए आतंकवाद को जल्द से जल्द खात्मा करने की आवश्यकता है


title: पाकिस्तान सरकार

text: 2. इस्लामी गणतन्त्र पाकिस्तान की सबसे बड़ी विफलता वहाँ पर किसी भी राजनीतिक पार्टी का 5 वर्ष तक का कार्यकाल पूरा ना करना है अभी हाल ही में वहाँ पर नवाज शरीफ की पार्टी मुस्लिम लीग ने 5 वर्ष का कार्यकाल पूरा किया जो संभवत पाकिस्तान के पूरे गणतन्त्रात्मक इतिहास में पहली दफा किसी सरकार ने 5 साल का कार्यकाल पूरा किया। पाकिस्तान की गणतन्त्र की गरिमा को बनाए रखने के लिए वहाँ पर यह आवश्यक है कि वहाँ पर कोई अस्थाई सरकार हो जो पूरे विश्व के समक्ष पाकिस्तान में उत्पन्न समस्याओं उसके विकास तथा वहाँ की आर्थिक प्रगति में अग्रसर हो और पाकिस्तान को एक मजबूत राष्ट्र बनाकर विश्व के आर्थिक पटल पर लाकर खड़ा करें


title: पाकिस्तान सरकार

text: अगर हम पाकिस्तान की तीसरी मुख्य समस्या का बात करेंगे तो हम देखते हैं कि वहाँ पर व्याप्त भ्रष्टाचार पाकिस्तान की विकास की सबसे बड़ी बाधा है आए दिन वहाँ पर किसी न किसी नेता का भ्रष्टाचार में लिप्त होना अभी हाल ही में वहाँ के प्रधानमन्त्री नवाज शरीफ को भ्रष्टाचार में लिप्त पाए जाने के कारण उनको अपने पद से इस्तीफा देना पड़ा और भ्रष्टाचार के पैसों से आतंकवादियों की फण्डिंग करना इसके कारण देश की आर्थिक बाधा के सांसद देश की राजनीतिक स्थिति को भी नुकसान पहुँचता है


title: मूलाधार

text: मानव शरीर में के दोनों टांगों के बीच के त्रिकोण भाग को मूलाधार या पैरानियम भी कहते है। पैरानियम बाडी मलद्वार के आगे तथा जननद्वार के पीछे होती है। इसमें कूल्हे के निचले भग की सभी मांसपेशियां आपस में मिलती है। यह प्रत्येक व्यक्तियों में अलग-अलग होती है। किसी में यह कमजोर और किसी में यह अधिक शक्तिशाली होती है। इस प्रकार से पैरानियम जननद्वार के पीछे तथा नीचे की दीवार को सहारा दिये रहती है। संभोग क्रिया के समय पैरानियम जननद्वार को पीछे की ओर से साधे रहती है। पुरुषों में ये अंडकोष और गुदाद्वार के बीच होती है। बढ़ती आयु के साथ-साथ यह कमजोर हो जाती है। कूल्हे के चरों ओर की मांसपेशियों के यहां एकत्र होने के कारण यहां का रोग या पस चारों ओर फैल सकता है। बच्चे के जन्म के पहले जननद्वार को यहीं से काटकर चौड़ा बनाया जाता है। ताकि बच्चे के जन्म के समय अधिक से अधिक स्थान प्राप्त हो सके तथा बच्चे के जन्म के लिए अधिक चीड़-फाड़ न करना पड़े। प्रसव के बाद टांके इन्हीं मांसपेशियों में लगाये जाते है जिसको ऐपिजियोटोमी कहते है


title: बनास

text: बनास एक मात्र ऐसी नदी है जो संपूर्ण चक्र राजस्थान में ही पूरा करती है।यह नदी राजसमंद जिले के अरावली पर्वत श्रेणियों में कुंभलगढ़ के पास वेरों का मठ से निकलती है। यह नाथद्वारा, राजसमंद और भीलवाड़ा जिलों में बहती हुई टौंक, सवाई माधोपुर के पश्चात रामेश्वरम सवाई माधोपुरके समीप चंबल में गिर जाती है। इसकी लंबाई लगभग 480 किलोमीटर है। इसकी सहायक नदियों में बेडच, कोठरी, मांसी, खारी, मोरेल व धुन्ध ढील डाई है। बेडच नदी १९० किलोमीटर लंबी है तथा गोगु्न्दा पहाड़ियों (उदयपुर) से निकलती है। कोठारी नदी उत्तरी राजसमंद जिले के दिवेर पहाड़ियों से निकलती है। यह १४५ किलोमीटर लंबी है तथा यह उदयपुर, भीलवाड़ा में बहती हुई बनास में मिल जाती है।


title: चक्रफूल

text: चक्रफूल, जिसका वैज्ञानिक नाम है और जिसे अंग्रेज़ी में , "star aniseed", या "Chinese star anise" के नाम से भी जाना जाता है, वियतनाम तथा दक्षिणी चीन में उगने वाला पौधा है जिसके फल को पकवानों में मसाले की तरह प्रयोग में लाते हैं और इसका स्वाद सौंफ से कुछ मिलता जुलता है लेकिन दोनों का आपस में कोई सम्बन्ध नहीं है।


title: बिलासपुर (हिमाचल प्रदेश)

text: श्री नैना देवी जी का यह मंदिर एक पहाड़ी की चोटी पर बना है। रोपड़ के पवित्र नगर आनंदपुर साहिब से इस मंदिर की ऊँचाई 915 मीटर है। पहाड़ी पर बने इस मंदिर तक पहुंचने के लिए पत्‍थर की सीढि़यों का इस्‍तेमाल किया जाता है। मंदिर तक पहुंचने के लिए केबल कार की भी व्‍यवस्‍था है। मंदिर के निकट एक छोटा सा बाजार भी लगता है।


title: बिलासपुर (हिमाचल प्रदेश)

text: बहादुरपुर नामक एक पहाड़ी की चोटी पर बना यह किला 1980 मीटर की ऊँचाई पर है। इसे जिले को सबसे ऊंचा प्‍वाइंट माना जाता है। परगना बहादुरपुर के तेपरा गांव के निकट बना यह किला बिलासपुर से 40 किलोमीटर दूर है। देवदार और बान के सुंदर जंगलों ने इस स्‍थान को चारों तरफ से घेर रखा है। इस किले से फतेहपुर, नैना देवी की पहाडी़, रोपड़ के मैदान और शिमला की पर्वत श्रृंखलाएं देखी जा सकती हैं। यह किला 1835 में बनवाया गया था जो अब काफी क्षतिग्रस्‍त हो चुका है।


title: बिलासपुर (हिमाचल प्रदेश)

text: यह किला बिलासपुर से 58 किलोमीटर की दूरी पर है। कहा जाता है कि इस किले को मूल रूप से सुकेत राज्‍य के राजा ने बनवाया था। स्‍थानीय लोगों में यह अंधविश्‍वास प्रचलित है कि किले में इस्‍तेमाल किए गए पत्‍थरों को स्‍थानीय इमारतों में प्रयुक्‍त नहीं किया जाना चाहिए।


title: बिलासपुर (हिमाचल प्रदेश)

text: यह गुफा न्‍यू टाउनशिप के तल पर स्थित है। कहा जाता है कि इस गुफा में ऋषि व्‍यास ने तपस्‍या की थी। व्‍यासपुर गांव के नाम की उत्‍पत्ति भी इसी गुफा के कारण मानी जाती है। महाभारत से संबंध रखने वाले व्‍यास ऋषि एक महान दार्शनिक थे, जो सतलुज नदी के बांए तट पर बनी इस गुफा में ध्‍यान लगाया करते थे। इस गुफा को एक पवित्र तीर्थस्‍थल माना जाता है।


title: बिलासपुर (हिमाचल प्रदेश)

text: बिलासपुर से 40 किलोमीटर दूर बिलासपुर-चंडीगढ़ रोड पर स्‍वारघाट स्थित है। समुद्रतल से 1220 मीटर ऊंचे स्‍वारघट से आसानी से नैना देवी मंदिर और भांखड़ा बांध पहुंचा जा सकता है। स्‍वारघट में लक्ष्‍मी नारायण को समर्पित एक मंदिर बना हुआ है। कुछ दिन शांति से गुजारने के लिए यह एक आदर्श स्‍थान है। हाल ही में हिमाचल प्रदेश पर्यटन विकास निगम ने यहां एक आठ कमरों को होटल बनवाया है। श्री लक्ष्मी नारायण मन्दिर परिसर की शोभा देखने लायक है जब कभी भी आपको यहाँ आने का अवसर मिले तो जानियेगा की इस मन्दिर की शोभा कितनी निराली है।


title: बिलासपुर (हिमाचल प्रदेश)

text: बिलासपुर के भांखड़ा गांव में स्थित यह बांध नांगल टाउनशिप से 13 किलोमीटरदूर है। यह बांध विश्‍व का सबसे ऊंचा ग्रेविटी बांध है। बांध पर बनी झील लगभग 90 किलोमीटर लंबी है। यह बांध लगभग 168 वर्ग किलोमीटरके क्षेत्र में फैला हुआ है। यह बांध बिलासपुर का 90 प्रतिशत और ऊना जिले का 10 प्रतिशत हिस्‍सा घेरता है। इस बांध को 20 नवम्बर 1963 को पंडित जवाहर लाल नेहरू ने राष्‍ट्र को समर्पित किया था। बांध से आसपास के क्षेत्र का नजारा देखा जा सकता है।


title: बिलासपुर (हिमाचल प्रदेश)

text: यह लोकप्रिय मंदिर बिलासपुर से 20 किलोमीटर दूर तहसील सदर में स्थित है। पहले इस मंदिर में ऋषि मार्कंडेय रहते थे और अपने आराध्‍य की आराधना करते थे। इसी कारण इस मंदिर को मार्कंडेय कहा जाता है। यहां एक प्राचीन पानी का झरना भी है, जहां बैसाखी की रात्रि में एक वार्षिक पर्व आयोजित किया जाता है।


title: बिलासपुर (हिमाचल प्रदेश)

text: सतलुज नदी पर बना यह शानदार ब्रिज राष्‍ट्रीय राजमार्ग 88 पर बना हुआ है। इस ब्रिज का निर्माण कार्य अप्रैल 1959 में शुरू हुआ जो 1965 में जाकर पूरा हुआ। यह ब्रिज 280 मीटर लंबा और 7 मीटर चौड़ा है। नदी के तल से 80 मीटर ऊंचे इस पुल का विश्‍व के सबसे ऊंचे पुलों में माना जाता है। ऊँचाई के मामले में यह ब्रिज एशिया में प्रथम स्‍थान रखता है। इस पुल का शिलान्‍यास परिवहन मंत्री श्री राज बहादुर ने 1965 में किया था।


title: बिलासपुर (हिमाचल प्रदेश)

text: बिलासपुर का निकटतम एयरपोर्ट चंडीगढ़ और भुंटार में है। चंडीगढ़ बिलासपुर से 135 और भुंटार 131 किलोमीटर की दूरी पर है।


title: बिलासपुर (हिमाचल प्रदेश)

text: राष्‍ट्रीय राजमार्ग 21 बिलासपुर को सड़क मार्ग से जोड़ता है। चंडीगढ़ से बिलासपुर के लिए नियमित डीलक्‍स और साधारण्‍ा बसें चलती हैं। शिमला से दरलाघाट होते हुए भी बिलासपुर पहुंचा जा सकता है।


title: बिलासपुर (हिमाचल प्रदेश)

text: माता सोहनी देवी का मन्दिर छन्जयार की पहाड़ियों के साथ वाली पहाड़ी पर बना हुआ है। यह मन्दिर घुमारवीं तहसील में पडता है। यहां से बर्फ़ की पहाड़ियाँ भी दिखाई देती हैं ।यहां से पूरी घुमारवीं दिखाई पड़ती है।यहां चारों तरफ चील के पेड़ पाए जाते हैं।


title: होलिका दहन

text: होलिका दहन, हिन्दुओं का एक महत्वपूर्ण पर्व है, जिसमें होली के एक दिन पहले यानी पूर्व सन्ध्या को होलिका का सांकेतिक रूप से दहन किया जाता है। होलिका दहन बुराई पर अच्छाई की जीत के पर्व के रूप में मनाया जाता है।


title: होलिका दहन

text: हिरण्यकशिपु का ज्येष्ठ पुत्र प्रह्लाद, भगवान विष्णु का परम भक्त था। पिता के लाख कहने के बावजूद प्रह्लाद विष्णु की भक्ति करता रहा। दैत्य पुत्र होने के बावजूद नारद मुनि की शिक्षा के परिणामस्वरूप प्रह्लाद महान नारायण भक्त बना। असुराधिपति हिरण्यकश्यप ने अपने पुत्र को मारने की भी कई बार कोशिश की परन्तु भगवान नारायण स्वयं उसकी रक्षा करते रहे और उसका बाल भी बांका नहीं हुआ। असुर राजा की बहन होलिका को भगवान शंकर से ऐसी चादर मिली थी जिसे ओढ़ने पर अग्नि उसे जला नहीं सकती थी। होलिका उस चादर को ओढ़कर प्रह्लाद को गोद में लेकर चिता पर बैठ गई। ।दैवयोग से वह चादर उड़कर प्रह्लाद के ऊपर आ गई, जिससे प्रह्लाद की जान बच गई और होलिका जल गई। इस प्रकार हिन्दुओं के कई अन्य पर्वों की भाँति होलिका-दहन भी बुराई पर अच्छाई का प्रतीक है।


title: गंगा के बाँध एवं नदी परियोजनाएँ

text: फ़रक्का बांध (बैराज) भारत के पश्चिम बंगाल प्रान्त में स्थित गंगा नदी पर बना एक बांध है। यह बांध बांगलादेश की सीमा से मात्र १० किलो मीटर की दूरी पर स्थित है। इस बांध को १९७४-७५ में हिन्दुस्तान कन्स्ट्रक्शन कंपनी ने बनाया था। इस बांध का निर्माण कोलकाता बंदरगाह को गाद ("silt") से मुक्त कराने के लिये किया गया था जो की १९५० से १९६० तक इस बंदरगाह की प्रमुख समस्या थी। कोलकाता हुगली नदी पर स्थित एक प्रमुख बंदरगाह है। ग्रीष्म ऋतु में हुगली नदी के बहाव को निरंतर बनाये रखने के लिये गंगा नदी की के पानी के एक बड़े हिस्से को फ़रक्का बांध के द्वारा हुगली नदी में मोड़ दिया जाता है। इस पानी के वितरण के कारण बांगलादेश एवम भारत में लंबा विवाद चला। गंगा नदी के प्रवाह की कमी के कारण बांगलादेश जाने वाले पानी की लवणता बड़ जाती थी और मछ्ली पालन, पेयजल, स्वास्थ और नौकायन प्रभावित हो जाता था। मिट्टी में नमी की कमी के चलते बांगलादेश के एक बड़े क्षेत्र की भूमी बंजर हो गयी थी। इस विवाद को सुलझाने के लिये दोनो सरकारो ने आपस में समझौता करते हुए फ़रक्का जल संधि की रूपरेखा रखी।


title: गंगा के बाँध एवं नदी परियोजनाएँ

text: टिहरी बाँध टिहरी विकास परियोजना का एक प्राथमिक बांध है जो की उत्तराखंड प्रान्त के टिहरी में स्थित है। यह बांध गंगा नदी की प्रमुख साहयोगी नदी भागीरथी पर बनाया गया है। टेहरी बांध की ऊचाई २६१ मीटर है जो इसे विश्व का पाँचवा सबसे ऊंचा बांध बनाती है। इस बांध से २४०० मेगा वाट विद्युत उत्पादन, २७०,००० हेक्टर क्षेत्र की सींचाई और प्रतिदिन १०२.२० करोड़ लीटर पेयजल दिल्ली, उत्तर प्रदेश एवम उत्तरांचल को उपलब्ध कराना प्रस्तावित है।


title: गंगा के बाँध एवं नदी परियोजनाएँ

text: भीमगोडा बांध हरिद्वार में स्थित है। इस बांध को सन १८४० में अंग्रेजो ने गंगा नदी के पानी को विभाजित कर उपरी गंगा नहर में मोड़ने के लिये बनवाया था। यह बांध गंगा के जल मार्ग के लिये बहुत ही घातक सिद्ध हुआ। बांध के निर्माण के पूर्व ईस्ट इन्डिया कंपनी के जल पोत टिहरी जैसे उचाई पर स्थित शहरों तक आ सकते थे।


title: उरई

text: उरई (Orai) भारत के उत्तर प्रदेश राज्य के जालौन ज़िले में स्थित एक नगर और नगरपालिका है। यह उस ज़िले का मुख्यालय भी है।


title: उरई

text: रेलवे लाईन और बस मार्ग पर यह शहर कानपुर और झाँसी के मध्य में है। उरई बुन्देलखण्ड क्षेत्र मे स्थित है। कानपुर और झाँसी से नियमित अन्तराल पर बस और ट्रेन कि सुविधा से उरई पहुन्चने के साधन आसान हो गये हैं। यह कस्बा राष्ट्रीय राजमार्ग 27 पर स्थित है।


title: उरई

text: उरई में महिल तालाब भी स्थित है जो जो उरई के सौंदर्य का प्रतीक है उरई का प्रसिद्ध मौनी मंदिर (शक्ति पीठ ) यहां के लोगो का युगों युगों से आस्था का केंद्र बना हुआ है


title: उरई

text: उरई मे उच्च शिक्षा के लिए दयानंद वैदिक कॉलेज (डी० वी० डिग्री कॉलेज) और गाँधी महाविद्यालय जैसी सुप्रसिद्ध सरकारी संस्थाओं समेत कई निजी संस्थान भी हैं। साथ ही गाँधी इंटर कॉलेज, जी आई सी इंटर कॉलेज, इंजीनियरिंग कॉलेज, मेडिकल कॉलेज है


title: ऐक्टिनाइड

text: एक्टिनॉएड ((आईयूपीएसी नामकरण) या एक्टिनाइड (परंपरागत वृहत प्रयोगनीय नामकरण) एक १५ रासायनिक तत्त्वओं की श्रेणी होती है, जो एक्टिनियम से लेकर लॉरेन्शियम तक आवर्त सारणी में पाये जाते हैं। इनके परमाणु संख्या ८९ - १०३ तक होते हैं। इस श्रेणी का नाम इसके प्रथम सदस्य एक्टीनियम के नाम पर रखा गया है।


title: आण्डाल

text: आण्डाल, (तमिल : ஆண்டாள்) दक्षिण भारत की सन्त महिला थीं। वे बारह आलवार सन्तों में से एक हैं। उन्हें दक्षिण की मीरा कहा जाता है।


title: आण्डाल

text: अंदाल का जन्म विक्रम सं. 770 में हुआ था। अपने समय की यह प्रसिद्ध आलवार संत थीं। इनकी भक्ति की तुलना राजस्थान की प्रख्यात कृष्णभक्त कवयित्री मीरा से की जाती है। प्रसिद्धि है कि वयस्क होने पर भगवान श्रीरंगनाथ के लिए जो माला यह गूँथतीं, भगवान् को पहनाने के पूर्व उसे स्वयं पहन लेतीं और दर्पण के सामने जाकर भगवान से पूछतीं, प्रभु, मेरे इस शृंगार को ग्रहण कर लोगे? तत्पश्चात् उक्त उच्छिष्ट माला भगवान् को पहनाया करतीं। विश्वास है कि इन्होंने अपना विवाह श्रीरंगनाथ के साथ रचाया और उसे बड़ी धूमधाम से संपन्न किया। विवाह संस्कार के उपरांत यह मतावली होकर श्रीरंगनाथ जी की शय्या पर चढ़ गईं और इनके ऐसा करते ही मंदिर में सर्वत्र एक आलोक व्याप्त हो गया। इतना ही नहीं, तत्काल इनके शरीर से भी विद्युत के समान एक ज्योतिकिरण फूटी और अनेक दर्शकों के देखते देखते यह भगवान के विग्रह में विलीन हो गई। इस घटना से संबद्ध विवाहोत्सव अब भी प्रति वर्ष दक्षिण के मंदिरों में मनाया जाता है।


title: भांगड़ा

text: भाँगङा पंजाब की नृत्य शैली है। यह पुरुष प्रधान नृत्य है। आम तौर पर यह नृत्य बैसाखी पर्व पर किया जाता है।


title: भीतरी (गाँव)

text: भीतरी, उत्तर प्रदेश के गाजीपुर जिले में सैदपुर से उत्तर-पूर्व की ओर लगभग पाँच मील की दूरी पर स्थित ग्राम है। ग्राम से बाहर चुनार के लाल पत्थर से निर्मित एक स्तंभ खड़ा है जिसपर गुप्त शासकों की यशस्वी परंपरा के गुप्त सम्राट स्कंदगुप्त का अभिलेख उत्कीर्ण है। यद्यपि लेख ऋतुघृष्ट है, पत्थर यत्र तत्र टूट गया है तथा बाईं ओर ऊपर से नीचे तक एक दरार सी है तथापि संपूर्ण लेख मूल स्तंभ पर पूर्णतया स्पष्ट है तथा उसका ऐतिहासिक स्वरूप सुरक्षित सा है।


title: भीतरी (गाँव)

text: लेख की भाषा संस्कृत है। छठीं पंक्ति के मध्य तक गद्य में है, शेष पद्य में। लेख पर कोई तिथि अकित नहीं है। इसका उद्देश्य शार्ग्ङिन विष्णु की प्रतिमा की स्थापना का अभिलेखन तथा उस ग्राम को, जिसमें स्तंभ खड़ा है, विष्णु को समर्पित करना है। लेख में इस ग्राम के नाम का उल्लेख नहीं है।


title: भीतरी (गाँव)

text: भीतरी का स्तंभलेख ऐतिहासिक दृष्टि से अत्यंत महत्वपूर्ण है। उसमें गुप्त सम्राज्य पर पुष्पमित्रों तथा हूणों के बर्बर आक्रमण का संकेत है। लेख के अनुसार पुष्पमित्रों ने अपना कोष और अपनी सेना बहुत बढ़ा ली थी और सम्राट कुमारगुप्त की मरणासन्नावस्था में उन्होंने गुप्त साम्राज्य पर आक्रमण किया। युवराज स्कंदगुप्त ने सेना का सफल नेतृत्व किया। उसने युद्धक्षेत्र में पृथ्वीतल पर शयन किया। पुष्पमित्रों को परास्त कर पिता कुमारगुप्त की मृत्यु के अनंतर स्कंदगुप्त ने अपनी विजय का संदेश साश्रुनेता माता को उसी प्रकार सुनाया जिस प्रकार कृष्ण ने शत्रुओं के मारकर देवकी को सुनाया था।


title: भीतरी (गाँव)

text: हूणों की जिस बर्बरता ने रोमन साम्राज्य को चूर चूर कर दिया था वह एक बार यशस्वी स्कंदगुप्त की चोट से थम गई। स्कंदगुप्त की भुजाओं के हूणों के साथ समर में टकरा जाने से भयंकर आवर्त बन गया, धरा काँप गई। स्कंदगुप्त ने उन्हें पराजित किया। परंतु अनवरत हूण आक्रमणों से गुप्त साम्राज्य के जोड़ जोड़ हिल उठे और अंत में साम्राज्य की विशाल अट्टालिका अपनी ही विशालता के खंडहरों में खो गई।


title: माच

text: माच (अंग्रेजी में Mach) मालवा का प्रमुख लोक नाट्य रूप है। लोक मानस के प्रभावी मंच माच को उज्जैन में जन्म मिला है। माच शब्द का सम्बन्ध संस्कृत मूल मंच से है। इस मंच शब्द के मालवी में अनेक क्षेत्रों में प्रचलित परिवर्तित रूप मिलते हैं। उदाहणार्थ- माचा, मचली, माचली, माच, मचैली, मचान जैसे कई शब्दों का आशय मंच के समानार्थी भाव बोध को ही व्यक्त करता है। माच गुरु सिद्धेश्वर सेन माच की व्युत्पत्ति के पीछे सम्भावना व्यक्त करते हैं कि माच के प्रवर्तक गुरु गोपालजी ने सम्भवतः कृषि की रक्षा के लिए पेड़ पर बने मचान को देखा होगा, जिस पर चढ़कर स्त्री या पुरुष आवाज आदि के माध्यम से नुकसान पहुँचाने वाले पशु-पक्षियों से खेत की रक्षा करते हैं। गुरु गोपालजी ने मचान शब्द को ध्यान में रखा होगा और फिर नाट्य-प्रदर्शन के ऊँचे स्थान (मंच) से उसी मचान की आकृति एवं रूप साम्य के आधार पर अपने मंच का नाम माच दे दिया होगा। कालान्तर में यही नाम प्रचलित हो गया। वस्तुतः माच के मंच और मचान में पर्याप्त साम्य रहा है। पुराने दौर में माच का मंच इतना अधिक ऊँचा बनाया जाता था कि उसके नीचे से बैलगाड़ी भी गुजर जाती थी। इन दिनों मंच की ऊँचाई प्रायः सामान्य ही रहती है।


title: माच

text: भारत के विभिन्न अंचलों में बोली जाने वाली लोक-भाषाएँ राष्ट्रभाषा हिंदी की समृद्धि का प्रमाण हैं। लोक-भाषाएँ और उनका साहित्य वस्तुतः भारतीय संस्कृति एवं राष्ट्रवाणी के लिए अक्षय स्रोत हैं। हम इनका जितना मंथन करें, उतने ही अमूल्य रत्न हमें मिलते रहेंगे। कथित आधुनिकता के दौर में हम अपनी बोली-बानी, साहित्य-संस्कृति से विमुख होते जा रहे हैं। ऐसे समय में जितना विस्थापन लोगों और समुदायों का हो रहा है, उससे कम लोक-भाषा और लोक-साहित्य का नहीं हो रहा है। घर-आँगन की बोलियाँ अपने ही परिवेश में पराई होने का दर्द झेल रही हैं। इस दिशा में लोकभाषा, साहित्य और संस्कृतिप्रेमियों के समग्र प्रयासों की दरकार है। प्रो शैलेंद्रकुमार शर्मा के अनुसार भारत के हृदय अंचल मालवा ने तो एक तरह से समूची भारतीय संस्कृति को गागर में सागर की तरह समाया हुआ है। मालवा की परम्पराएँ समूचे भारत से प्रभावित हुई हैं और पूरे भारत को मालवा की संस्कृति ने किसी न किसी रूप में प्रभावित किया है। मालवा भारत का हृदय अंचल है तो इसकी सांस्कृतिक राजधानी है उज्जैन। उज्जैन कला के अधिष्ठाता शिव और सर्व-कला-रत्न श्रीकृष्ण की नगरी है। इसी नगरी को लोक नाट्य माच के जन्म का श्रेय जाता है। आज का मालवा सम्पूर्ण पश्चिमी मध्यप्रदेश और उसके साथ सीमावर्ती पूर्वी राजस्थान के कुछ जिलों तक विस्तार लिए हुए है, जहाँ मालवी और उसकी उपबोलियों का प्रयोग होता है। इसकी सीमा रेखा के संबंध में एक पारम्परिक दोहा प्रचलित है जिसके अनुसार चम्बल, बेतवा और नर्मदा नदियों से घिरे भू-भाग को मालवा की सीमा मानना चाहिए-


title: माच

text: मालवा का लोक-साहित्य की दृष्टि से अत्यंत समृद्ध है। यहाँ का लोकमानस शताब्दी-दर-शताब्दी कथा-वार्ता, गाथा, गीत, नाट्य, पहेली, लोकोक्ति आदि के माध्यम से अभिव्यक्ति पाता आ रहा है। जीवन का ऐसा कोई प्रसंग नहीं है, जब मालवजन अपने हर्ष-उल्लास, सुख-दुःख को दर्ज करने के लिये लोक-साहित्य का सहारा न लेता हो। भारतीय लोक-नाट्य परम्परा में मालवा के माच का विशिष्ट स्थान है। मालवा क्षेत्र का प्रतिनिधि लोक नाट्य माच है, जो अपनी सुदीर्घ परम्परा के साथ आज भी लोक मानस का प्रभावी मंच बना हुआ हैं। मालवा के लोकगीतों, लोक-कथाओं, लोक- नृत्य रूपों और लोक-संगीत के समावेश से समृद्ध माच सम्पूर्ण नाट्य (टोटल थियेटर) की सम्भावनाओं को मूर्त करता है। लोकमानस की सहज अभिव्यंजना और लोक रंग व्यवहारों की सरल रेखीय अनायासता से उपजा यह लोकनाट्य लोकरंजन और लोक मंगल के प्रभावी माध्यम के रूप में स्थापित है। माच मालवा - राजस्थान के व्यापक जनसमुदाय को आन्दोलित करता आ रहा है। माच शब्द संस्कृत के मंच शब्द का ही परिवर्तित रूप है। माच के नाटकों को खेल कहा जाता है, जो मुक्ताकाशी रंगमंच पर प्रस्तुत किए जाते हैं। संगीत, नृत्य, पाठ, अभिनय और बोलों  की अन्तः क्रिया माच को एक सम्पूर्ण नाट्य या यूँ कहें टोटल थियेटर का रूप दे देती है। माच के खेलों में सामाजिक सद्भाव, परस्पर प्रेम और सहज लोक जीवन के दर्शन होते हैं। माच के दर्शकों में भी एक खास ढंग की रसिकता देखी जा सकती है। इसके दर्शक महज दर्शक नहीं होते, मंच व्यापार में उनकी आपसदारी भी होती है।


title: माच

text: माच के क्षेत्र में उज्जैन में अनेक घराने बने, जिन्होंने अपने-अपने ढंग से माच को नई ऊर्जा, नई गति दी। गुरु गोपाल जी, गुरु बालमुकुन्दजी, भागीरथ पटेल, गुरु रामकिशन जी, गुरु राधाकिशनजी, उस्ताद कालूराम जी, पं. ओमप्रकाश शर्मा, सिद्धेश्वर सेन, फकीरचंद जी, चुन्नीलाल जी, अनिल पांचाल आदि का माच के खेलों के सृजन और मंचन की परम्परा को आगे बढ़ाने में अविस्मरणीय योगदान रहा है। माच परम्परा को गुरु भैरवलालजी, शिवजीराम, श्यामदास चक्रधारी आदि ने भी आगे बढ़ाया। माच के विभिन्न गुरुओं के बीच नये-नये माच के निर्माण एवं प्रदर्शन की स्वस्थ प्रतिस्पर्धा रहती थी। विभिन्न माच गुरुओं द्वारा मालवी में रचे गए लगभग सवा सौ अधिक माच के खेल मिलते हैं, जिन्हें डा. मधुर ने सुविधा की दृष्टि से चार भागों में बाँटा है - धार्मिक और पौराणिक कथानक,  शौर्य कथाएँ, प्रेमाख्यान और सामाजिक कथानक। इन सभी प्रकार के खेलों में जीवन की विभिन्न पहलुओं की अभिव्यक्ति के साथ ही कहीं मानव मन की सुकोमल भावनाओं के रागात्मक सन्दर्भों को व्यक्त किया गया है,तो कहीं साहसी और वीर चरित्रों को, कहीं आध्यात्मिकता की अभिव्यंजना है,तो कहीं सामयिक समस्याओं से टकराने की कोशिश। विविधायामी जीवन सन्दर्भों की अभिव्यक्ति के साथ ही उच्चतम मूल्यों की सिद्धि माच की केन्द्रीय प्रवृत्ति रही है, जो कहीं पौराणिक तो कहीं ऐतिहासिक, कहीं लोक-प्रसिद्ध तो कहीं काल्पनिक चरित्रों के माध्यम से मूर्त होती है।


title: माच

text: माच की उत्सभूमि शिप्रा तट स्थित पुरातन नगरी उज्जैन मानी जाती है। लगभग दो सौ से अधिक वर्षों से माच मालवा का प्रमुख लोकनाट्य बना हुआ है। इसके उद्भव और विकास में मालवा की अनेक लोकानुरंजक कला प्रवृत्तियों का योगदान रहा है। मालवा क्षेत्र में प्रचलित गरबी गीत, ढारा-ढारी के खेल, तुर्रा कलंगी, नकल-स्वांग की प्रवृत्ति, गम्मत, हाजरात विद्या आदि को माच के उद्भव एवं विकास में महत्त्वपूर्ण मानने वालों में डा. शिवकुमार मधुर एवं प्रो. शैलेंद्रकुमार शर्मा के प्रमुख नाम हैं। मालवा के इन लोक कला रूपों में अन्तर्निहित तत्त्वों जैसे-नृत्य, गान एवं अभिनय, आध्यात्मिकता, नकल-स्वांग प्रवृत्ति, निर्गुणी भक्ति के तत्त्व, पुरुषों द्वारा स्त्री पात्रों की भूमिका सहित अनेक रंग व्यवहार आदि माच में आज भी मौजूद हैं। डा. मधुर के अनुसार- ढारा-ढारी के खेलों से अभिनय, गर्बा-उत्सव से संगीत, तुर्राकलंगी से काव्य-गायन और स्वांग-नकल प्रदर्शनों से अभिनय, हास-परिहास, चुटीले व्यंग्य एवं जनमनोरंजन के तत्त्व जुटाकर माचकारों ने इस नई रंग शैली को पनपाया।


title: माच

text: राजस्थान में प्रचलित लोकनाट्य ख्याल का प्रभाव भी माच के खेलों में दिखाई देता है। इसीलिए प्रसिद्ध इतिहासज्ञ डा. रघुवीरसिंह ने ख्यालों को माचों का जनक कहा है। माच की शैली के आरम्भकर्ता गुरु गोपालजी को माना जाता है, जो मूलतः राजस्थान के रहने वाले थे और बाद में मालवा में बस गए थे। ऐसा माना जाता है कि गुरु गोपाल जी ने मालवा क्षेत्र में राजस्थान के ख्याल जैसा कोई नाट्य रूप न पाकर स्थानीय संगीत और लोककला रूपों के समावेश से माच की शुरूआत की, जो परम्परा से क्रमशः परिष्कृत, संरक्षित और संवर्धित होता गया।


title: माच

text: भारत की समृद्ध नाट्य परम्परा की जीवंतता और निरंतरता को आधार देने में सर्वाधिक महत्वपूर्ण योगदान लोक-नाट्यों का ही रहा है। लोकमानस की अभिव्यंजना के लिए उपलब्ध विविध माध्यमों में से लोक-नाट्य ही अपनी तीव्र रसवत्ता और सहज सम्प्रेषणीयता के भाषागत अन्तर के बावजूद एक अन्तः सूत्र में जुड़े दिखाई देते है। लोकमानस की स्वाभाविक अभिव्यक्ति इन सारे लोक-नाट्य रूपों को एकसूत्र में जोड़ती दिखाई देती है। यह स्वाभाविक उनकी जटिल बौद्धिकता से विहीन भावात्मकता से उपजती है, जो कथानक, संवाद, गीत-संगीत, नृत्य, प्रदर्शन-शैली, रंग-शिल्प, भाषा आदि सभी स्तरों पर स्पष्टतः दृष्टिगोचर होती है। इस दृष्टि से मालवा क्षेत्रा का लोक-नाट्य रूप माच भारत के अन्य लोक नाट्यों रूपों से अलग नहीं है। उसमें भी वहीं लोकरंजता के अनुकूल संगीत, नृत्यमूलक अभिनय एवं प्रदर्शन के तत्त्व, धार्मिकता के साथ ही सामाजिक, राजनैतिक, लोककथामूलक और प्रेमाख्यानपरक कथानकों की बहुलता तथा शृंगार, वीर, करुण और हास्य रसमूलक अतिरंजित भावप्रवणता और तल्लीनता मौजूद है, जो भारत के अन्य लोकनाट्य रूपों जैसे नौटंकी, ख्याल,भवई, तमाशा, करियाला आदि में मिलते हैं। वस्तुतः इन सभी की सौन्दर्य दृष्टि संस्कृत नाटकों की भांति रसमूलक ही है। इसी तरह इन लोकनाट्य रूपों में वैयक्तिक संघर्ष के स्थान पर व्यक्ति एवं समूह के अन्तः सम्बन्धों की पहचान तथा जीवन की अनेक स्थितियों से गुजरकर एक तरह के संतुलन की दशा  में दर्शकों को ले जाने की प्रवृत्ति मौजूद है, जिसमें कहीं लोकमंगल की सिद्धि होती है तो कहीं कारुणिक अन्त के बावजूद लोकादर्श की स्थापना। माच के प्रवर्तक गुरु गोपालजी (1773-1842 ई.) से लेकर आज तक सृजनरत माचकारों की एक लम्बी फेहरिस्त है जिन्होंने माच के लगभग डेढ़ सौ खेलों का प्रणयन किया है। बीसवीं शती के शुरूआती दशकों में माच ही मालवा का प्रतिनिधि रंगमंच था जिसके प्रदर्शनों में रात-रात भर सैकड़ों दर्शकों की भीड़ जुटी रहती थी। यद्यपि पिछली शताब्दी के ढलते-ढलते माच की लोकप्रियता एवं प्रदर्शनों में कुछ कमी आई है फिर भी इसके संरक्षण  विस्तार और नवाचारी प्रयोगों द्वारा माच गुरुओं ने इसे आज जीवंत बनाए रखा है।


title: माच

text: प्रो शैलेन्द्रकुमार शर्मा (प्रोफेसर एवं विभागाध्यक्ष, हिंदी अध्ययनशाला, कुलानुशासक, विक्रम विश्वविद्यालय, उज्जैन (म.प्र.)


title: कानपुर सेंट्रल रेलवे स्टेशन

text: कानपुर सेंट्रल रेलवे स्टेशन भारत के उत्तर प्रदेश राज्य के महानगर कानपुर में स्थित भारतीय रेलवे की उत्तर मध्य रेलवे शाखा के अन्तर्गत आने वाला रेलवे स्टेशन है।


title: धनसिंह थापा

text: मेजर धनसिंह थापा जी परमवीर चक्र से सम्मानित नेपाली मूल के भारतीय सैनिक हैं। इन्हे यह सम्मान सन 1962 मे मिला। वे अगस्त १९४९ में भारतीय सेना की आठवीं गोरखा राइफल्स में अधिकारी के रूप में शामिल हुए थे।


title: धनसिंह थापा

text: भारत द्वारा अधिकृत विवादित क्षेत्र में बढ़ते चीनी घुसपैठ के जवाब में भारत सरकार ने "फॉरवर्ड पॉलिसी" को लागू किया। योजना यह थी कि चीन के सामने कई छोटी-छोटी पोस्टों की स्थापना की जाए। चीन-भारतीय युद्ध अक्टूबर 1962 में शुरू हुआ; 21 अक्तूबर को, चीनी ने पैनगॉन्ग झील के उत्तर में सिरिजैप और यूल पर कब्ज़ा करने के उद्देश्य से घुसपैठ शुरू की थी।


title: धनसिंह थापा

text: सिरिजैप 1, पांगॉन्ग झील के उत्तरी किनारे पर 8 गोरखा राइफल्स की प्रथम बटालियन द्वारा स्थापित एक पोस्ट थी जो मेजर धन सिंह थापा जी की कमान में थी। जल्द ही यह पोस्ट चीनी सेनाओं द्वारा घेर लिया गया था। मेजर थापा जी और उनके सैनिकों ने इस पोस्ट पर होने वाले तीन आक्रमणों को असफल कर दिया। श्री थापा सहित बचे लोगों को युद्ध के कैदियों के रूप में कैद कर लिया गया था। अपने महान कृत्यों और अपने सैनिकों को युद्ध के दौरान प्रेरित करने के उनके प्रयासों के कारण उन्हें परमवीर चक्र से सम्मानित किया गया।


title: धनसिंह थापा

text: श्री धन सिंह थापा का जन्म 10 अप्रैल 1928 को हिमाचल प्रदेश के शिमला में हुआ था। उनके पिता श्री पदम सिंह थापा क्षेत्री थे। श्री थापा को 8 गोरखा राइफल्स की पहली बटालियन में 28 अगस्त 1949 को शामिल किया गया था।


title: धनसिंह थापा

text: हिमालय क्षेत्र में विवादित सीमाओं पर लंबे समय से भारत और चीन के बीच असहमति थी। विवादित क्षेत्र में बढ़ते चीनी घुसपैठ का सामना करने के लिए, भारत के प्रधान मंत्री जवाहरलाल नेहरू ने उनसे निपटने के लिए रणनीतियों के बारे में पूछा। हालांकि, भारतीय सेना द्वारा प्रस्तुत प्रस्ताव को खारिज कर दिया गया था। इसके बजाय उन्होंने "फॉरवर्ड पॉलिसी" नामक एक नौकरशाह द्वारा प्रस्तावित एक योजना को मंजूरी दी जिसमे चीनी सीमा के क्षेत्र में कई छोटी-छोटी पोस्टों की स्थापना के लिए कहा गया था। चीनी घुसपैठ के खिलाफ सार्वजनिक आलोचना में गंभीर वृद्धि के कारण श्री नेहरू ने सेना की सलाह के खिलाफ "फॉरवर्ड पॉलिसी" को लागू कर दिया। चीन को भौगोलिक लाभ प्राप्त था और यह सेना के लिए चिंता का विषय था। अतिरिक्त चीनी हमले के समय कई छोटी-छोटी पोस्टों को बनाए रखना असंगत था। इस पर श्री नेहरू ने यह मान लिया था कि चीनी हमला नहीं करेंगे। लेकिन चीन ने चीन-भारत युद्ध की शुरुआत कर दी।


title: धनसिंह थापा

text: युद्ध के दौरान श्री थापा सहित बचे सैनिकों को युद्ध बंदियों के रूप में चीनी सेना द्वारा कैद कर लिया गया। मेजर थापा जी के साथ युद्ध के एक कैदी के रूप में बुरा व्यवहार किया गया। उन्हें कई दंडों का सामना करना पड़ा; सबसे पहले चीनी सैनिकों की हत्या के लिए; और दूसरा, भारतीय सेना और भारत सरकार के खिलाफ बयान देने से इनकार करने के लिए। युद्ध की समाप्ति पर उन्हें मुक्त कर दिया गया था।


title: धनसिंह थापा

text: चुशूल चैकी पर कब्जे का समाचार जब सेना मुख्यालय में पहुँचा, तो सबने मान लिया कि वहाँ तैनात मेजर थापा जी और शेष सब सैनिक वीरगति को प्राप्त हो गये होंगे। देश भर में मेजर थापा जी और उनके सैनिकों की वीरता के किस्से सुनाये जाने लगे। 28 अक्तूबर को जनरल पी.एन. थापर ने मेजर थापा जी की पत्नी को पत्र लिखकर उनके पति के दिवंगत होने की सूचना दी। परिवार में दुःख और शोक की लहर दौड़ गयी; पर उनके परिवार में परम्परागत रूप से सैन्यकर्म होता था, अतः सीने पर पत्थर रखकर परिवारजनों ने उनके अन्तिम संस्कार की औपचारिकताएँ पूरी कर दीं।


title: धनसिंह थापा

text: सेना के अनुरोध पर भारत सरकार ने मेजर धनसिंह थापा को मरणोपरान्त ‘परमवीर चक्र’ देने की घोषणा कर दी; लेकिन युद्ध समाप्त होने के बाद जब चीन ने भारत को उसके युद्धबन्दियों की सूची दी, तो उसमें मेजर थापा जी का भी नाम था। इस समाचार से पूरे देश में प्रसन्नता फैल गयी। उनके घर देहरादून में उनकी माँ, बहन और पत्नी की खुशी की कोई सीमा न थी। इसी बीच उनकी पत्नी ने एक बालक को जन्म दिया था।


title: धनसिंह थापा

text: 10 मई, 1963 को भारत लौटने पर सेना मुख्यालय में उनका भव्य स्वागत किया गया। दो दिन बाद 12 मई को वे अपने घर देहरादून पहुँच गये; पर वहाँ उनका अन्तिम संस्कार हो चुका था और उनकी पत्नी विधवा की तरह रह रही थी। अतः गोरखों की धार्मिक परम्पराओं के अनुसार उनके कुल पुरोहित ने उनका मुण्डन कर फिर से नामकरण किया। इसके बाद उन्हें विवाह की वेदी पर खड़े होकर अग्नि के सात फेरे लेने पड़े। इस प्रकार अपनी पत्नी के साथ उनका वैवाहिक जीवन फिर से प्रारम्भ हुआ।


title: धनसिंह थापा

text: देश के लिए अपने महान कार्यों और अपने सैनिकों को युद्ध के दौरान प्रेरित करने के उनके प्रयासों के कारण उन्हें भारत सरकार द्वारा वर्ष 1962 में मरणोपरांत परमवीर चक्र से सम्मानित किया गया, किन्तु वर्ष 1963 में उनके जीवित वापस आ जाने पर, आवश्यक संशोधन किये गए।


title: पर्ल हार्बर

text: पर्ल बंदरगाह या पर्ल हार्बर (Pearl harbour) हवाई द्वीप में हॉनलूलू से दस किमी उत्तर-पश्चिम, संयुक्त राज्य अमरीका का प्रसिद्ध बंदरगाह एवं गहरे जल का नौसैनिक अड्डा है। यह अमेरिकी प्रशांत बेड़े का मुख्यालय भी है। इस बंदरगाह के २० वर्ग किलोमीटर के नाव्य जल में सैकड़ों जहाजों के रुकने का स्थान है। हवाई द्वीप के शासकों द्वारा यहाँ १८८७ ई. में संयुक्त राज्य अमरीका को कोयला एवं जहाज मरम्मत केंद्र स्थापित करने के लिए स्वीकृति दी गई थी। १९०० ई. में यह नोसैनिक अड्डा बना। तब से बंदरगाह के जहाज मार्गों, लदान एवं मरम्मत के घाटों का सुधार एवं विस्तार होता गया है।


title: पर्ल हार्बर

text: इस बंदरगाह के मध्य फोर्ड द्वीप है, जहाँ नौसैनिक एवं वायुअड्डा है। पर्ल बंदरगाह संसार के सुंदरतम एवं विशालतम सुरक्षित नौसैनिक अड्डों में से एक है। नौसेना द्वारा संचालित यहाँ समीप में ही जहाज मरम्मत स्थान, अस्पताल एवं प्रशिक्षण विद्यालय हैं।


title: पर्ल हार्बर

text: 7 दिसम्बर 1941 को, जब वाशिंगटन में जापानी प्रतिनिधि के साथ द्वितीय विश्वयुद्ध की समझौता वार्ता चल रही थी, उस समय जापानी युद्धक विमानों ने पर्ल बंदरगाह पर यकायक हमला किया। इस हमले से संयुक्त राज्य, अमरीका का संपूर्ण बेड़ा, फोर्ड द्वीप स्थित नौसैनिक वायुकेंद्र एवं बंदरगाह बुरी तरह नष्ट हो गया था तथा ढाई हजार सैनिक मारे गए थे। एक हजार से अधिक घायल हुए एवं लगभग एक हजार लापता हो गए। इस हमले ने अमेरिका को द्वितीय विश्व युद्ध में धकेल दिया।


title: पर्ल हार्बर

text: हमले के एक साल के अंदर ही बहुत से भागों एवं जलपोतों का पुनर्निर्माण कर लिया गया और यह बंदरगाह संयुक्त राज्य, अमरीका के प्रशांत महासगरीय बेड़े का प्रधान कार्यालय हो गया।


title: पर्ल हार्बर

text: पर्ल हार्बर मूल रूप से एक व्यापक उथली लघु-खाड़ी थी जिसे हवाई लोगों द्वारा "वाई मोमी" (जिसका अर्थ है, "मोती का पानी") या "पुउलोआ" (अर्थात, "लंबी पहाड़ी") कहा जाता था। पुउलोआ को हवाईयन किंवदंतियों में शार्क देवी, काआहुपहाऊ और उनके भाई (या बेटे), कहीउका का घर माना जाता था। शक्तिशाली इवा प्रमुखों के मुखिया केऊनुई को वर्तमान के पुउलोआ नमक कारखाने के निकट एक नाव्य नहर बनाने का श्रेय दिया जाता है, जिसके द्वारा नदमुख बना जिसे "पर्ल रिवर" के रूप में जाना जाता है। प्रसिद्ध विस्तारण के लिए उपयुक्त गुंजाइश बनाते हुए, इस नदमुख में इसके जल के लिए पहले से ही निकास रहा है जहां आज की मौजूदा खाई है; लेकिन केऊनुई को आमतौर पर इसे गहरा करने और चौड़ा करने के लिए श्रेय दिया जाता है।


title: पर्ल हार्बर

text: प्रारंभिक उन्नीसवीं शताब्दी के दौरान पर्ल हार्बर को इसके उथले प्रवेश द्वार के कारण बड़े जहाजों के लिए प्रयोग नहीं किया जाता था। हवाई द्वीप में संयुक्त राज्य अमेरिका की दिलचस्पी, प्रशांत में इसके व्हेल शिकार वाले और व्यापारिक जहाज़ों के जाने के बाद पैदा हुई। करीब 1820 में, "नाविक और वाणिज्य के लिए एक अमेरिकी एजेंट" को होनोलूलू बंदरगाह पर अमेरिकी कारोबार की देख-रेख करने के लिए नियुक्त किया गया। अमेरिकी महाद्वीप के इन वाणिज्यिक संबंधों के साथ संयुक्त था अमेरिकन बोर्ड ऑफ़ कमिश्नर फॉर फॉरेन मिशन्स के कार्य. अमेरिकी मिशनरी और उनके परिवार वाले, हवाई के राजनीतिक निकायों का एक अभिन्न हिस्सा बन गए।


title: पर्ल हार्बर

text: 1826 की एक घटना द्वीप के उपनिवेशकों द्वारा उस समय इस्तेमाल की जाने वाली मनमानी रणनीतियों को दर्शाती है। जब पेर्सिवल का जहाज, होनोलूलू में पहुंचा, तो मिशनरियों द्वारा प्रेरित एक अध्यादेश ने होनोलूलू बंदरगाह में शराब और जहाजों पर महिलाओं को ले जाने पर प्रतिबन्ध लगा दिया। लेफ्टिनेंट पेर्सिवल और चालक दल के सदस्यों ने महसूस किया कि नया अधर्मी कानून अनुचित था, जिसे बल की धमकी मात्र से रद्द कर दिया गया। इस क्रिया को अमेरिका द्वारा त्याग दिया गया और परिणामस्वरूप राजा काउकीओली के पास एक राजदूत भेजा गया। जब की कमान में कप्तान थॉमस एपी कैट्सबाई जोन्स पहुंचे, तो वे हवाई पहुंचने वाले प्रथम नौसेना अधिकारी थे जिनको हवाई के राजा और अन्य प्रमुखों के साथ अंतरराष्ट्रीय मामलों पर चर्चा करने और एक व्यापारिक समझौते को अमली जामा पहनाने के निर्देश दिए गए थे।


title: पर्ल हार्बर

text: 1820 और 1830 के दशक के दौरान, कई अमेरिकी युद्धपोत ने होनोलूलू का दौरा किया। ज्यादातर मामलों में, कमांडिंग अधिकारियों के पास सरकारी मामलों पर और विदेशी शक्तियों के साथ इस द्वीप देश के संबंधों पर अमेरिकी सरकार के सलाह वाले पात्र होते थे। 1841 में, होनोलूलू में छपने वाले "पौलीनेशियन" समाचार पत्र ने वकालत की कि अमेरिका को हवाई में एक नौसेना अड्डे की स्थापना करनी चाहिए। इसके लिए बहाना दिया गया की इससे व्हेल शिकार उद्योग में लगे अमेरिकी नागरिकों की सुरक्षा हो सकेगी. विदेशी मामलों के ब्रिटिश हवाइयन मंत्री रॉबर्ट कृटन विली ने 1840 में टिप्पणी की कि "... मेरी राय है कि घटनाओं का ज्वार संयुक्त राज्य अमेरिका के विलय पर जाता है।" इस प्रवृत्ति को ब्रिटेन और फ्रांस के साथ हुई घटनाओं से मदद मिली। 13 फ़रवरी 1843 को, के लॉर्ड जॉर्ज पौलेट ने इस द्वीप पर कब्जा कर लिया और इस घटना को पौलेट अफेयर के रूप में जाना जाता है। हालांकि एक अमेरिकी युद्धपोत, , बंदरगाह पर था, उसके कमांडिंग अधिकारी ने हस्तक्षेप नहीं किया। आधिकारिक विरोध कुछ दिनों बाद किया गया, वह भी के कमोडोर कर्नी द्वारा. लॉर्ड पौलेट की कार्रवाई को लंदन में लॉर्ड एबरडीन द्वारा अस्वीकार किया गया। फ्रांस और ब्रिटेन ने हवाई स्वतंत्रता को मान्यता दी, लेकिन संयुक्त राज्य अमेरिका ने मना कर दिया।


title: पर्ल हार्बर

text: 1849 के आक्रमण में फ्रांस के पुनः उत्तेजित होने के बाद, अपने अमेरिकी सलाहकार के प्रभाव में राजा कमेहामेहा III ने अमेरिका के साथ एक कार्य स्थगन तैयार किया। का कमांडिंग अधिकारी, वॉशिंगटन के उत्तर के इंतजार में अपने जहाज को खड़ा कर रखा था। राजा की मृत्यु, फ्रांसीसी बलों की वापसी और फिलमोर प्रशासन की विदेश नीति के कारण स्थगन का विचार दरकिनार कर दिया गया। नौसेना विभाग को, हालांकि अमेरिका के नौसेना आयुध को प्रशांत क्षेत्र में ही रखने के आदेश प्राप्त हुए.


title: पर्ल हार्बर

text: गृह-युद्ध की समाप्ति, अलास्का की खरीद, प्रशांत देशों के बढ़े महत्व, पूर्वी देशों के साथ अनुमानित व्यापार और हवाइयन उपज के लिए एक शुल्क मुक्त बाज़ार की इच्छा के साथ, हवाईयन व्यापार का विस्तार हुआ। 1865 में, पश्चिमी तट और हवाई को ग्रहण करने के लिए नॉर्थ पैसिफिक स्क्वाड्रन का गठन किया गया। अगले वर्षों में को द्वीप के बीच क्रूज को दिया गया, "महान और बढ़ती हुई रूचि और महत्व का क्षेत्र." इस पोत ने जापान की तरफ पश्चिमोत्तर हवाई द्वीप का सर्वेक्षण किया। परिणामस्वरूप संयुक्त राज्य अमेरिका ने मिडवे द्वीप का दावा किया। नौसेना सचिव ने अपनी 1868 की वार्षिक रिपोर्ट में लिखा कि नवंबर, 1867 में, होनोलूलू में 42 अमेरिकी झंडे व्हेल-जहाज़ों और व्यापारिक जहाजों पर नज़र आ रहे थे जबकि अन्य देशों के छह झंडे थे। इस वर्धित गतिविधि ने हवाई के जल क्षेत्र में कम से कम एक युद्धपोत की स्थायी बंदोबस्ती करने को प्रेरित किया। इसने, होनोलूलू से श्रेष्ठ बंदरगाह रखने के लिए मिडवे द्वीप की सराहना भी की। अगले वर्ष में, कांग्रेस ने 1 मार्च 1869 को $50,000 के विनियोग को मंजूरी दी, इस बंदरगाह के लिए मार्ग को गहरा करने के लिए.


title: पर्ल हार्बर

text: 1868 के बाद, जब प्रशांत बेड़े के कमांडर "अमेरिकी हितों" की देख-रेख करने के लिए इस द्वीप पर पहुंचे, तो नौसेना अधिकारियों ने आंतरिक मामलों में एक महत्वपूर्ण भूमिका निभाई. उन्होंने व्यापारिक विवादों में मध्यस्थ, व्यापारिक समझौतों में वार्ताकारों और कानून और व्यवस्था के रक्षकों की भूमिका निभाई. हवाईयन शाही परिवार और द्वीप के महत्वपूर्ण सरकारी अधिकारियों के लिए द्वीपों और मुख्य भूमि के बीच अमेरिकी युद्धपोतों पर आवधिक यात्राओं को आयोजित किया गया। जब 1873 में राजा लुनालिलो की मृत्यु हो गई, तब अमेरिका को शुल्क-मुक्त चीनी निर्यात करने के लिए पर्ल हार्बर के एक बंदरगाह के रूप में इस्तेमाल को समाप्त करने पर वार्ता चल रही थी। मार्च 1874 में राजा कलाकुआ के चुनाव के साथ ही अमेरिका के "टस्कोरोरा" और के ब्लूजैकेट से दंगे के उतरने के संकेत मिलने लगे। ब्रिटिश युद्धपोत, ने भी एक टोकन बल को उतार दिया। राजा कलाकुआ के शासनकाल के दौरान संयुक्त राज्य अमेरिका को पर्ल हार्बर में प्रवेश करने और "एक कोयले की लाद और मरम्मत स्टेशन" स्थापित करने के लिए विशेष अधिकार दिए गए।


title: पर्ल हार्बर

text: यह संधि अगस्त 1898 तक लागू रही, अमेरिका ने पर्ल हार्बर को एक नौसेना अड्डे के रूप में मज़बूत नहीं किया। उथला प्रवेश ने अंदरूनी बंदरगाह के गहरे संरक्षित जल के इस्तेमाल के खिलाफ एक दुर्जेय बाधा निर्मित की थी जैसा यह 60 साल से था।


title: पर्ल हार्बर

text: संयुक्त राज्य अमेरिका और हवाइयन साम्राज्य ने 1875 की तालमेल की संधि पर हस्ताक्षर किये, जिसका समर्थन 6 दिसम्बर 1884 की संधि ने किया और 1887 में इसका अनुमोदन किया गया। 20 जनवरी 1887 को, अमेरिकी सीनेट ने नौसेना को पर्ल हार्बर को नौसैनिक अड्डे के रूप में पट्टे पर देने की अनुमति दे दी (अमेरिका ने उस वर्ष 9 नवम्बर को कब्जा ले लिया). 1898 का स्पेनिश-अमेरिकी युद्ध और संयुक्त राज्य अमेरिका की प्रशांत में स्थायी उपस्थिति की इच्छा, दोनों बातों ने निर्णय में भूमिका निभाई.


title: पर्ल हार्बर

text: विलय के बाद, पर्ल हार्बर को अधिक नौसेना जहाजों के लिए तब्दील किया गया। मई 1899 में कमांडर एफ. मेरी को नौसेना विभाग और इसके ब्यूरो के लिए व्यापार चलाने के अधिकार के साथ नौसेना प्रतिनिधि बनाया गया। उन्होंने तुरंत ही कोल डिपो और उसके उपकरणों के नियंत्रण को ग्रहण किया। उनकी सुविधाओं का समर्थन करने के लिए, उन्हें नौसेना नाव और कोयले के दो बजरे सौंपे गए। जून में शुरू हुई पूछताछ के फलस्वरूप 17 नवम्बर 1899 को "नौसेना स्टेशन, होनोलूलू" की स्थापना हुई। 2 फ़रवरी 1900 को, इस शीर्षक को बदल कर "नौसेना स्टेशन, हवाई" कर दिया गया।


title: पर्ल हार्बर

text: नौसेना स्टेशन के निर्माण ने नौसेना विभाग को क्षेत्रीय चौकियों का पता लगाने की अनुमति दी। अक्टूबर, 1899 में और "ईरोकिओइस" ने मिडवे और गुआम तक के जलमार्ग की थाह ली और व्यापक सर्वेक्षण किया। इन अन्वेषणों का एक कारण था लुजोन तक एक संभव केबल मार्ग का चुनाव करना।


title: पर्ल हार्बर

text: कोयले का अकाल और बूबोनिक प्लेग का प्रकोप ऐसी दो घटनाएं थीं जिसने कमांडेंट को अपने प्राथमिक कार्यों को पूरा करने में बाधा पहुंचाई. सितम्बर 1899 में कोयले की गंभीर कमी की वजह से, कमांडेंट ने कोयले को ओआहू रेलवे एंड लैंड कंपनी और इंटर-आइलैंड स्टीम नेविगेशन कंपनी लिमिटेड को बेचा। यद्यपि इस बात ने नौसेना के साथ आर्थिक संबंधों की प्रगाढ़ता को दर्शाया, बूबोनिक प्लेग की वजह से कुछ हद तक यह दिसम्बर 1899 से फरवरी 1900 तक नौसेना प्रतिष्ठान के संगरोध द्वारा प्रभावहीन रहा। होनोलूलू में इस अवधि में लगभग 61 लोगों की मृत्यु को दर्ज किया गया। फलस्वरूप, होनोलूलू हार्बर में नवजात नौसेना परियोजनाओं पर काम में देरी हुई।


title: पर्ल हार्बर

text: 1900-1908 से, नौसेना ने अपने समय को की सुविधाओं को सुधारने में समर्पित किया जिसमें शामिल था होनोलूलू में नौसेना आरक्षण. 3 मार्च 1901 के विनियोग अधिनियम के तहत, इस भूभाग को अतिरिक्त शेड और आवास के निर्माण के साथ सुधारा गया। सुधार में शामिल थी एक मशीन की दुकान, लोहारी और फाउंड्री, कमांडेंट का घर और अस्तबल, चौकीदार के लिए कुटीर, बाड़, 10 टन घाट क्रेन और पानी के पाइप की प्रणाली. इस बंदरगाह का तलकर्षण किया गया और चैनल को बड़े जहाजों को समायोजित करने के लिए बड़ा किया गया। 28 मई 1903 को, पहला युद्धपोत , पानी और कोयले के लिए बंदरगाह में प्रवेशित हुआ। हालांकि, जब एशियाई स्टेशन के पोतों ने जनवरी 1904 में होनोलूलू का दौरा किया, तो रियर एडमिरल सीलास टेरी ने शिकायत की कि उन्हें गोदी भाड़ा और पानी के मामले में अपर्याप्त व्यवहार मिला।


title: पर्ल हार्बर

text: उपर्युक्त विनियोग अधिनियम के तहत, कांग्रेस ने पर्ल हार्बर में नौसेना के एक स्टेशन के विकास के लिए भूमि के अधिग्रहण और लोक्स तक चैनल के सुधारीकरण को मंजूरी दे दी। ब्यूरो ऑफ़ एक्विपमेंट के दिशा-निर्देश के तहत, कमांडेंट ने पर्ल हार्बर के आसपास की भूमि पर जगह हासिल करने का प्रयास किया जिसकी सिफारिश नौसेना के उपयोग के लिए की गई थी। यह प्रयास तब असफल रहा जब उस संपत्ति के मालिकों ने उस कीमत को स्वीकार करने से इनकार कर दिया जिसे एक उचित मूल्य समझा जा रहा था। सर्वोपरि अधिग्रहण-अधिकार के हवाई कानून के तहत निंदा कार्यवाही को 6 जुलाई 1901 को शुरू किया गया। इस सूट द्वारा अधिगृहित भूमि में शामिल थे मौजूदा नौसेना यार्ड, काऊहुआ द्वीप और फोर्ड द्वीप के दक्षिण-पूर्वी तट पर एक पट्टी. पर्ल हार्बर को अवरुद्ध करने वाली मूंगा की चट्टान के तलकर्षण का कार्य इतने तेज़ी से हुआ कि इसने गनबोट को जनवरी 1905 में मुख्य झील के ऊपरी भाग पर जाने की अनुमति दी।


title: पर्ल हार्बर

text: विस्तृत होते स्टेशन की प्रारंभिक चिंताओं में से एक था कि सेना उनकी संपत्ति पर दावा करेगी. घाट, क्रेन, उत्स्रुत कूप और कोयले की आपूर्ति के रूप में उनकी सुविधाओं के कारण सेना द्वारा उनके उपयोग के लिए कई अनुरोध किए गए थे। फरवरी 1901 तक, सेना ने नौसेना गोदी पर कोयला और अन्य दुकानों को संभालने के लिए चल क्रेनें स्थापित करने के विशेषाधिकार, एक सलामी बैटरी और नौसेना आरक्षण पर एक ध्वज-दंड और साथ ही एक स्वयं के उत्स्रुत कूप के लिए आवेदन किया। इन सभी अनुरोधों को ब्यूरो ऑफ़ एक्विपमेंट द्वारा इस सिद्धांत के आधार पर नकार दिया गया कि, एक बार स्वीकृति दे देने पर वे "वास्तव में इस संपत्ति पर स्थायी रूप से पांव जमा लेंगे और अंत में इसे दोनों विभागों के बीच विभाजित कर देंगे, अथवा उपयोग की बारंबारता द्वारा स्थापित सैन्य औचित्य के आधार पर नौसेना विभाग का संपूर्ण बहिष्कार कर देंगे." हालांकि, होनोलूलू में आर्मी डिपो क्वार्टरमास्टर ने कमांडेंट के अनुमोदन पर नौसेना स्टेशन पर एक उत्स्रुत कूप को डुबाने का अनुबंध किया और उस कमांडेंट ने बदले में ब्यूरो ऑफ़ यार्ड्स एंड डॉक्स की सिफारिश पर काम किया। प्राप्त हुए प्रवाहित जल की मात्रा प्रति दिन 1.5 मीलियन गैलन से अधिक पहुंच गई, जो सेना और नौसेना के सभी प्रयोजनों के लिए पर्याप्त थी। ब्यूरो ऑफ़ इक्विपमेंट ने तब महसूस किया कि सावधान रहने की उसकी बात जायज़ थी जब डिपो क्वार्टरमास्टर ने 1902 में उसे ज्ञात कराया कि उत्स्रुत कूप से नौसेना द्वारा उपयोग किया जाने वाला कोई भी पानी "केवल सेना के सौजन्य से दिया जाता है।"


title: पर्ल हार्बर

text: ब्यूरो ऑफ़ इक्विपमेंट की चेतावनी के बावजूद युद्ध विभाग, श्रम और वाणिज्य विभाग और कृषि विभाग ने नौसेना आरक्षण पर भुगतान की अनुमति हासिल कर ली थी। 1906 तक, कमांडेंट का मानना था कि स्टेशन के भविष्य पर एक नीति विकसित करना ब्यूरो ऑफ़ यार्ड्स एंड डॉक्स के लिए जरूरी था। इन गोदियों का इस्तेमाल काफी हद तक सैन्य परिवहन द्वारा किया जा रहा था और उसके बाद नौसेना जहाज़ों द्वारा और सेना वास्तव में संगरोध घाट पर कब्जा करने का प्रयास कर रही थी (जिसे नौसेना आरक्षण पर प्रादेशिक सरकार द्वारा बनाया गया था, इस समझ के साथ कि इसे उसके निर्धारित मूल्य के भुगतान पर कभी भी नौसेना विभाग द्वारा ले लिया जा सकता है।) 1903 में, श्रम और वाणिज्य विभाग को एक आव्रजन स्टेशन के लिए करीब प्राप्त हुए. इस बीच कृषि विभाग ने अस्पताल के लिए नियत उस साईट के एक हिस्से को एक प्रयोगात्मक स्टेशन के लिए हासिल कर लिया। कमांडेंट ने महसूस किया कि, अगर स्टेशन को मात्र एक कोलिंग डिपो से परे विकसित करना है तो इन क्षेत्रीय अतिक्रमण को अन्य विभागों की ओर से रोका जाना चाहिए, खासकर तब जब वे नौसेना विनियोजन के लाभों का आनंद ले रहे थे। "दूसरी ओर," उन्होंने लिखा, "अगर यह पर्ल हार्बर में सुधार लाने का इरादा है और अंततः इस स्टेशन का परित्याग करना है तो वहां जितनी जल्द हो सके काम शुरू करने का हर संभव प्रयास किया जाना चाहिए... मुझे बताया गया है कि महत्वपूर्ण व्यावसायिक हित, अगले साल पर्ल हार्बर में सुधार लाने का एक मजबूत प्रयास करेंगे और मुझे लगता है कि नौसेना विभाग के लिए उस समान दिशा में प्रयास करने के लिए उपयुक्त समय होगा. "


title: पर्ल हार्बर

text: 1908 में, पर्ल हार्बर नौसेना शिपयार्ड स्थापित किया गया। 1908-1919 की अवधि नौसेना स्टेशन, पर्ल हार्बर के लिए स्थिर और सतत विकास की अवधि थी, जहां अपवाद सिर्फ 1913 था जब ड्राईडॉक हतोत्साहित रूप से ध्वस्त हो गया। गोदी पर कार्य 21 सितम्बर 1909 को शुरू हुआ और 17 फ़रवरी 1913 को ड्राईडॉक की पूरी संरचना लड़खड़ा गई और ढह गई। इसे नौसेना सचिव की पत्नी श्रीमती जोसेफस डेनियल द्वारा 21 अगस्त 1919 को समारोहपूर्वक खोला गया। 13 मई 1908 के अधिनियम ने पर्ल हार्बर चैनल और लोक्स के विस्तारण और तलकर्षण को अधिकृत किया "ताकि विशालतम जहाज़ों को प्रवेश दिया जा सके", नौसेना यार्ड के लिए दुकानों और आपूर्ति घरों का निर्माण हो और एक ड्राईडॉक का निर्माण किया जा सके। सभी परियोजनाओं पर काम संतोषजनक ढंग से बढ़ा, सिवाय ड्राईडॉक के. इसके निर्माण के लिए तीन मीलियन डॉलर से अधिक के विनियोग को हासिल करने के लिए कांग्रेस के साथ काफी तकरार के बाद, यह "भूमिगत दबाव से बिगड़ गया। " 1917 में, प्रशांत में सैन्य उड्डयन के विकास के लिए पर्ल हार्बर के बीच में फोर्ड द्वीप को सेना और नौसेना के संयुक्त उपयोग के लिए खरीद लिया गया।


title: पर्ल हार्बर

text: जैसे-जैसे जापानी सेना अपने युद्ध को चीन में फैलाने लगी, तो जापान के इरादों ने अमेरिका को बचाव उपायों को शुरू करने के लिए मजबूर किया। 1 फ़रवरी 1933 को अमेरिकी नौसेना ने पूर्व-तैयारियों के हिस्से के रूप में पर्ल हार्बर अड्डे पर एक नकली हमले का मंचन किया। यह हमला "सफल" रहा और बचाव को 'नाकाम' माना गया।


title: पर्ल हार्बर

text: जापानी साम्राज्य द्वारा 7 दिसम्बर 1941 को पर्ल हार्बर पर किये गए वास्तविक हमले ने अमेरिका को द्वितीय विश्व युद्ध में खींच लिया।


title: पर्ल हार्बर

text: शाही जापानी नौसेना के विमान और छोटी पनडुब्बियों ने अमेरिका पर एक हमला शुरू किया। अमेरिकियों ने पहेल ही जापान के कोड को समझ लिया था और इस हमले के होने के पहले ही वे एक सुनियोजित हमले के बारे में जानते थे। बहरहाल, पकड़े गए संदेश को समझने में कठिनाई के कारण, हमला होने से पहले अमेरिकी, जापान के लक्ष्यित स्थान को जानने में विफल रहे। एडमिरल इसोरोकू यमामोतो की कमान के तहत, यह हमला अमेरिकी बेड़े के नुकसान और जीवन क्षति के मामले में विनाशकारी था। 7 दिसम्बर को 06:05 बजे, छह जापानी वाहकों ने 183 विमानों की लहर के साथ पहला हमला किया जो डाइव बमवाहक, क्षैतिज बमवाहक और हमलावरों से बना था। जापानियों ने 07:51 पर अमेरिकी जहाजों और सैन्य प्रतिष्ठानों पर हमला किया। पहली खेप ने फोर्ड द्वीप के सैन्य हवाई अड्डों पर हमला किया। 08:30 पर, 170 जापानी विमानों की दूसरी खेप ने, जिसमें ज्यादातर टारपीडो हमलावर थे, पर्ल हार्बर में लंगर में लगे बेड़े पर हमला किया। युद्धपोत पर कवच भेदी बम द्वारा हमला किया गया और वह बम अग्र भाग के गोला बारूद कक्ष में घुस गया और उसने जहाज को उड़ाते हुए उसे कुछ सेकंड के भीतर ही डूबा दिया। कुल मिलाकर, अमेरिका के बेड़े के नौ जहाज डूब गए और 21 जहाज बुरी तरह से क्षतिग्रस्त हो गए। 21 में से तीन अपूरणीय थे। मरने वालों की कुल संख्या 2,350 थी, जिसमें 68 नागरिक शामिल थे और 1178 घायल हुए. पर्ल हार्बर में मरने वाले सैन्य कर्मियों में, 1,177 "एरिजोना" से थे। फायर किये गए पहले शॉट, विध्वंसक से एक छोटी पनडुब्बी पर किये गए थे जो पर्ल हार्बर के बाहर सामने आया; "वार्ड" ने छोटी पनडुब्बी को, पर्ल हार्बर पर हमले से एक घंटे पहले करीब 6:55 पर डूबा दिया। जापान को हमले में प्रयुक्त कुल 350 विमानों में से 29 को खोना पड़ा.


title: पर्ल हार्बर

text: 21 मई 1944 को टैंक लैंडिंग शिप गोला-बारूद संभालते समय वेस्ट लॉक में विस्फोटित हो गई। थोड़े ही समय में छह LSTs इतने क्षतिग्रस्त हो गए थे कि वे डूब गए। दो अन्य गंभीर रूप से क्षतिग्रस्त हो गए थे। 163 नाविक मारे गए और 396 घायल हुए. 163


title: पर्ल हार्बर

text: खुद इस नौसेना अड्डे को 29 जनवरी 1964 को राष्ट्रीय ऐतिहासिक सीमाचिह्न के रूप में मान्यता दी गई। अपनी सीमा के भीतर, इसमें कई अन्य राष्ट्रीय ऐतिहासिक सीमाचिह्न शामिल हैं जो पर्ल हार्बर पर हमले से जुड़े हैं, जिसमें शामिल है "एरिजोना" सहित और . एक सक्रिय नौसेना अड्डे के रूप में, कई ऐतिहासिक इमारतें जिन्होंने NHL पदनाम में अपना योगदान दिया है, ध्वस्त होने और पुनर्निर्मित होने के कगार पर हैं।


title: श्योक नदी

text: श्योक नदी (उईग़ुर भाषा में अर्थ - मृतकों की नदी) भारत के लद्दाख़ क्षेत्र में बहने वाली नदी है। इसका आरम्भ रिमो हिमानी में होता है जो सियाचिन हिमानी की एक जिह्वा है। काफ़ी दूरी तक यह लद्दाख पर्वत श्रेणी के उत्तर में सिन्धु नदी के समानांतर बहती है (सिन्धु नदी इस पर्वत श्रेणी के दक्षिण में बहती है)। नुब्रा नदी श्योक की सहायक नदी है जो नुब्रा घाटी में इससे मिलती है। यह अन्त में गिलगित बल्तिस्तान में प्रवेश करती है (जो पकिस्तान के कब्ज़े में है लेकिन जिसपर भारत सम्प्रभुता का दावा करता है) और वहाँ सिन्धु नदी में विलय हो जाती है।


title: झज्जर

text: झज्जर (Jhajjar) भारत के हरियाणा राज्य के झज्जर ज़िले में स्थित एक नगर है। यह ज़िले का मुख्यालय भी है।


title: झज्जर

text: झज्जर दिल्ली से लगभग 65 किलोमीटर की दूरी पर स्थित है। इसकी स्थापना छज्जु नाम के एक किसान ने की थी। पहले इसका नाम 'छज्जु नगर' था लेकिन बाद में यह झज्जर हो गया। इसके अलावा यहां की झज्ज्री (सुराही) बहुत मशहूर थी तो भी इसका नाम झज्जर पडा। झझर 360 गाँव की प्रधानी:-दिवान पंडित राम रिछपालसिंह अत्रि के दशोरी काज के समय जब इनके वंशजो ने रियासत के भाईचारे को इकठ्ठा किया था, उसी पंचायत में दिवान परिवार को झझर गाँव की प्रधानी दी गई थी।इस एरिया का ये प्रथम देशोरी काज माना जाता है, उस जमाने में 7 दिन तक इस आयोजन की कढ़ाई चढ़ी थी। झझर 360 के पहले प्रधान पंडित दिवानजीलाल अत्रि हुए हैं। झझर 360 की प्रधानी प्राचीन परंपरा के अनुसार झझर के अत्रि ब्राह्मणों के पास लगातार सात पीढ़ी से चली आ रही है। अब तक जानकारी के अनुसार उतर भारत में ये पहली 360 गाँव की प्रधानी है, जो ब्राह्मणों को मिलने का गौरव प्राप्त हुआ है।360 गाँव की प्रधानी के कारण परिवार को "चौधरी की उपाधि" भी मिली थी।वर्तमान समय में झझर के प्रधान दिवान पं० सुभाष अत्रि जी हैं, जो शहर के धार्मिक, सामाजिक, राजनितिक रूप से रसुखदार व्यक्ति हैं। झज्जर के दो मुख्य शहर बहादुरगढ़ और बेरी है। बहादुरगढ़ की स्थापना राठी जाटों ने की थी। पहले बहादुरगढ़ को सर्राफाबाद के नाम से जाना जाता था। पिछले दिनों बहादुरगढ़ का तेजी से औद्योगिकरण हुआ है। बेरी इसका दूसरा मुख्य शहर है। यहां भीमेश्वरी देवी का प्रसिद्ध मन्दिर है। इस मन्दिर में पूजा करने के लिए देश-विदेश से पर्यटक प्रतिवर्ष आते हैं। मन्दिरों के अलावा पर्यटक यहां पर भिंडावास पक्षी अभ्यारण घूमने भी जा सकते हैं।


title: झज्जर

text: भिंडावास पक्षी अभ्यारण झज्जर से 15 कि॰मी॰ की दूरी पर है। दिल्ली से भी पर्यटक मात्र 3 घंटे में आसानी से अभ्यारण तक पहुंच सकते हैं। इस अभ्यारण में 250 से अधिक प्रजातियों के पक्षियों को देखा जा सकता है। इन पक्षियों में स्थानीय और प्रवासी दोनों होते हैं। यहां पर एक झील का निर्माण भी किया गया है। यह झील बहुत सुन्दर है। पर्यटक इस झील के किनारे सैर का आनंद ले सकते हैं और इसके खूबसूरत दृश्यों को कैमरे में कैद भी कर सकते हैं। यह अभ्यारण लगभग 1074 एकड़ में फैला हुआ है।


title: झज्जर

text: झज्‍जर के बेरी गांव में पर्यटक भीमेश्वरी देवी मन्दिर के दर्शन के लिए जा सकते हैं। यह मन्दिर महाभारत काल का है। नवरात्रि में यहां पर मेले का आयोजन भी किया जाता है। भीमेश्वरी देवी भीमा देवी के नाम से भी प्रसिद्ध है जोकि सहारनपुर स्थित शाकुंभरी देवी का ही एक रूप है स्थानीय लोगों में इस मन्दिर के प्रति बड़ी श्रद्धा है। इनके अलावा देश-विदेश से भी पर्यटक इस मन्दिर में पूजा करने के लिए आते हैं।


title: झज्जर

text: झज्‍जर में स्थित बुआ का गुम्बद बहुत खूबसूरत है। इसका निर्माण मुस्तफा कलोल की बेटी बुआ ने कराया था। उन्होंने इसका निर्माण अपने प्रेमी की याद में कराया था। गुम्बद के पास ही एक तालाब का निर्माण भी किया गया है। वह दोनों इसी तालाब के पास मिलते थे।


title: झज्जर

text: झज्‍जर में पर्यटक संग्रहालय देख सकते हैं। यह हरियाणा का सबसे बड़ा संग्रहालय है। इसका निर्माण 1959 ई. में किया गया था। संग्रहालय के निर्देशक स्वामी ओमानंद सरस्वती ने पूरे विश्व से वस्तुएं एकत्र करके संग्रहित की हैं। उन्हीं के कठिन परिश्रम के फलस्वरूप पर्यटक यहां पर रोमन, यूनानी, गुप्त, पाल, चोल, गुजर, प्रतिहार, चौहान, खिलजी, तुगलक, लेड़ही और बहमनी वंश के सिक्के व कलाकृतियां देख सकते हैं। इसके अलावा यहां पर नेपाल, भूटान, श्रीलंका, चीन, पाकिस्तान, जापान, थाईलैंड, बर्मा, रूस, कनाडा, आस्ट्रेलिया, फ्रांस और इंग्लैंड आदि देशों की मुद्राएँ भी देखी जा सकती हैं।


title: बैंक ऑफ महाराष्ट्र

text: यह 10.00 लाख रूपये की अधिकृत पूंजी के साथ 16 सितम्बर 1935 को पंजीकृत हुआ और 8 फ़रवरी 1936 को इसने सक्रिय रूप से व्यापार शुरू किया।


title: बैंक ऑफ महाराष्ट्र

text: स्थापना के बाद से इसे एक आम आदमी के बैंक के रूप में जाना जाता है, छोटी इकाइयों को प्रारंभिक मदद देने के कारण इसने आज के कई औद्योगिक घरानों को जन्म दिया है। 1969 में राष्ट्रीयकरण के बाद, बैंक का तेजी से विस्तार हुआ। अब इसकी पूरे भारत भर में (31 मार्च 2008 के अनुसार) 1375 शाखाएं है। महाराष्ट्र राज्य में किसी भी सार्वजनिक क्षेत्र के बैंक की तुलना में यह सबसे ज्यादा शाखाओं के नेटवर्क वाला बैंक है।


title: बैंक ऑफ महाराष्ट्र

text: बैंक की स्थापना स्वर्गीय वी. जी. काले और स्वर्गीय डी.के.साठे के नेतृत्व में स्वप्नदर्शी व्यक्तियों के समूह द्वारा की गयी थी और 16 सितंबर 1935 को पुणे में इसे एक बैंकिंग कंपनी के रूप में पंजीकृत किया गया। इनका स्वप्न आम आदमी तक पहुंचना और उनकी सेवा करना और उनकी सभी बैंकिंग जरूरतों को पूरा करना था। बैंक और इसके कर्मचारियों के सफल नेतृत्व ने उनके सपनों को पूरा करने का प्रयास किया है।


title: बैंक ऑफ महाराष्ट्र

text: बैंक ने 1998 में स्वायत्त दर्जा प्राप्त किया। यह सरकार के हस्तक्षेप के बिना ही सरल प्रक्रियाओं के साथ अधिक से अधिक सेवाएं देने में मदद करता है।


title: बैंक ऑफ महाराष्ट्र

text: लाभ के पहलू की अनदेखी कर बैंक ने सामाजिक बैंकिंगके क्षेत्र में श्रेष्ठता हासिल की है, इसमें ग्रामीण क्षेत्रों की 38% शाखाओं के साथ प्राथमिकता क्षेत्र के ऋण का एक अच्छा हिस्सा है।


title: बागड़

text: राजस्थान,हरियाणा और पंजाब का सीमावर्ती क्षेत्र बागड़ कहलाता है। यह भारत के पश्चिम में स्थित है।इस क्षेत्र में मारवाड़ी भाषा और इसकी उपबोली बागड़ी (राजस्थानी+हरियाणवी) का उपयोग किया जाता है। बागड़ की राजधानी नोहर भादरा को कहा जाता है।


title: बागड़

text: बागड़ प्रदेश अपनी बोली के कारण काफी बड़ा क्षेत्र है। इसके पूरे क्षेत्र को दर्शाने के लिए एक कहावत प्रचलित है-


title: बागड़

text: आमतौर पर बागड़ी भाषा हरियाणा पंजाब और राजस्थान में उपयोग की जाती है। बागड़ प्रदेश के मुख्य शहर श्रीगंगानगर, हनुमानगढ़ ,नोहर ,भादरा


title: बागड़

text: गोगामेड़ी , कणाऊ,साहवा,बीकानेर जिला, सरदारशहर,ऐलनाबाद , सिरसा,हिसार ,मंडी आदमपुर, मंडी डबवाली, सुरतगढ़ ,तारानगर, रतनगढ़,खाजुवाला,अनुपगढ, पल्लू, भिवानी (पश्चिमी क्षेत्र), राजगढ़, संगरिया फतेहाबाद में और पंजाब राज्य में फाज्जिलका,अबोहर, मलोट, और भटिंडा के कुछ कुछ क्षेत्रों में है।


title: बागड़

text: बागड़ क्षेत्र की प्रसिद्ध -बागड़ की जूती, नोहर भादरा के हुक्के, बागड़ की जलेबी , बागड़ के टिब्बे (रेत के टिले), बीकानेरी भुजिया, बागड़ी ऊंट, आदि ।


title: बागड़

text: बागड़ मे पर्यटन स्थल - लोकदेवता जाहरवीर गोगा जी महाराज गोगामेड़ी, कालीबंगा (सिंधु सभ्यता) ,सुहावा साहिब गुरुद्वारा (साहवा, चूरू),नोहर का गुरुद्वारा ,हनुमानगढ़ में मसीतावाली हेड आईजीएनपी ब्रांच आदि।


title: देवीपाटन मंडल

text: देवीपाटन उत्तर प्रदेश का एक मंडल है। इसमें और जिले आते हैं। इसमें गोंडा बलरामपुर बहराइच और श्रावस्ती जिले स्थित हैं। उत्तर प्रदेश के गोंडा ज़िले में उत्तर-पूर्वी रेलवे के तुलसीपुर स्टेशन के पास देवीपाटन स्थित है।


title: देवीपाटन मंडल

text: कहा जाता है कि सम्राट विक्रमादित्य ने, जिनके नाम से विक्रमी संवत चलता है, इस मन्दिर में देवी पाटेश्वरी की प्रतिमा स्थापित की थी।यह तुलसीपुर रेलवे स्टेशन से लगभग 1600 मीटर की दूरी पर है । यह मंदिर 51 शक्तिपीठ में से एक माना जाता है। यहाँ पर दोनों नवरात्रि में भव्य उत्सव मनाया जाता है। रेलवे द्वारा यात्रा का मुख्य रास्ता गोंडा रेलवे स्टेशन से बलरामपुर और बलरामपुर से तुलसीपुर पहुँचा जा सकता है।।


title: महालक्ष्मी मंदिर (मुंबई)

text: मुंबई के सर्वाधिक प्राचीन धर्मस्थलों में से एक है यहाँ का महालक्ष्मी मंदिर। समुद्र के किनारे बी. देसाई मार्ग पर स्थित यह मंदिर अत्यंत सुंदर, आकर्षक और लाखों लोगों की आस्था का प्रमुख केंद्र है।


title: महालक्ष्मी मंदिर (मुंबई)

text: माँ लक्ष्मी को धन की देवी माना गया है। महालक्ष्मी की पूजा घर और कारोबार में सुख और समृद्धि लाने के लिए की जाती है। महालक्ष्मी मंदिर के मुख्य द्वार पर सुंदर नक्काशी की गई है। मंदिर परिसर में विभिन्न देवी-देवताओं की आकर्षक प्रतिमाएँ स्थापित हैं।


title: महालक्ष्मी मंदिर (मुंबई)

text: मंदिर का इतिहास अत्यंत रोचक है। अंग्रेजों ने जब महालक्ष्मी क्षेत्र को वर्ली क्षेत्र से जोड़ने के लिए ब्रीच कैंडी मार्ग को बनाने की योजना बनाई तब समुद्र की तूफानी लहरों के चलते पूरी योजना खटाई में पड़ती प्रतीत हुई।


title: महालक्ष्मी मंदिर (मुंबई)

text: उस समय देवी लक्ष्मी एक ठेकेदार रामजी शिवाजी के स्वप्न में प्रकट हुईं और उन्हें समुद्र तल से देवियों की तीन प्रतिमाएँ निकालकर मंदिर में स्थापित करने का आदेश दिया। रामजी ने ऐसा ही किया और ब्रीच कैंडी मार्ग का निर्माण सफलतापूर्वक संपन्न हुआ।


title: महालक्ष्मी मंदिर (मुंबई)

text: मंदिर के गर्भगृह में महालक्ष्मी, महाकाली एवं महासरस्वती तीनों देवियों की प्रतिमाएँ एक साथ विद्यमान हैं। तीनों प्रतिमाओं को सोने एवं मोतियों के आभूषणों से सुसज्जित किया गया है। यहाँ आने वाले हर भक्त का यह दृढ़ विश्वास होता है कि माता उनकी हर इच्छा जरूर पूरी करेंगी।


title: महालक्ष्मी मंदिर (मुंबई)

text: मुंबई भारत की व्यावसायिक राजधानी है तथा देश के प्रत्येक भाग से अच्छी तरह से रेल, रोड और वायुमार्ग से जुड़ी हुई है।


title: बैलिस्टिक प्रक्षेपास्त्र

text: तकनीकी दृष्टि से बैलिस्टिक प्रक्षेपास्त्र या बैलिस्टिक मिसाइल (ballistic missile) उस प्रक्षेपास्त्र को कहते हैं जिसका प्रक्षेपण पथ सब-आर्बिटल बैलिस्टिक पथ होता है। इसका उपयोग किसी हथियार (प्राय: नाभिकीय अस्त्र) को किसी पूर्वनिर्धारित लक्ष्य पर दागने के लिये किया जाता है। यह मिसाइल अपने प्रक्षेपण के प्रारम्भिक चरण में ही केवल गाइड की जाती है; उसके बाद का पथ कक्षीय यांत्रिकी (या आर्बिटल मेकैनिक्स) के सिद्धान्तों एवं बैलिस्टिक्स के सिद्धान्तों से निर्धारित होता है। अभी तक इन्हें रासायनिक रॉकेट इंजनों के द्वारा प्रणोदित (प्रोपेल) किया जाता है।


title: बैलिस्टिक प्रक्षेपास्त्र

text: सबसे पहला बैलिस्टिक प्रक्षेपास्त्र (मिसाइल) A-4 था जिसे सामान्यत के नाम से भी जाना जाता है। इस प्रक्षेपास्त्र को नाज़ी जर्मनी ने 1930 से 1940 के मध्य में रोकेट साइंटिस्ट (वैज्ञानिक) की देखरेख में विकसित किया था। का पहला सफल परिक्षण 3 अक्टूबर 1942 को हुआ, इसका 6 सितम्बर 1944 को फ़्रांस के विरुद्ध और उसके दो दिन बाद लन्दन पर इसका प्रयोग किया गया। द्वितीय विश्व युद्ध के अंत तक (मई 1945), इस प्रक्षेपास्त्र को 3,000 से भी ज्यादा बार प्रयोग में लाया गया था।


title: एलेक्ट्रा मनोग्रंथि

text: एलेक्ट्रा मनोग्रंथि (Electra complex) मनोविश्लेषणवादियों की एक धारणा है जो पिता और पुत्री के बीच यौनाकर्षण से संबंधित है। इस धारणा के अनुसार जैसे पुत्र स्वभावत: माँ की ओर आकर्षित होता है वैसे ही पुत्री का पिता की ओर संवेगात्मक तथा कामुक प्रकार का आकर्षण रहता है।


title: एलेक्ट्रा मनोग्रंथि

text: फ्रायड ने सर्वप्रथम ग्रीक मिथक 'ईदिपस' के आधार पर ईदिपस मनोग्रंथि तथा एलेक्ट्रा मनोग्रंथि की परिकल्पना प्रस्तुत की थी और बताया था कि जिस लड़की का पिता की ओर कामात्मक रुख अथवा रुझान होता है, वह निश्चित ही एलेक्ट्रा मनोग्रंथि से पीड़ित रहती है। ऐसी लड़की का वैवाहिक जीवन या तो पूरी तरह असफल हो जाता है अथवा दु:खपूर्ण रहता है क्योंकि अवचेतन मन से अपने पति में पिता के गुण, लक्षण आदि खोजती है और उनके न मिलने पर हताश हो जाती है। परंतु जैविकी तथा कायिकी संबंधी आधुनिक अनुसंधानों से फ्ऱायड की उक्त परिकल्पना को सिद्ध नहीं किया जा सकता है।


title: तनुश्री दत्ता

text: सितंबर, 2018 में, बॉलीवुड स्पॉटलाइट से कई सालों से बाहर होने के बाद, दत्ता ने ज़ूम टीवी को एक साक्षात्कार दिया जिसमें उन्होंने 2009 की फिल्म हॉर्न 'ओके' प्लेसएसएस के सेट पर यौन उत्पीड़न के नाना पाटेकर पर आरोप लगाया। यह घोषणा भारत में मीटू आन्दोलन के उत्प्रेरक के रूप में देखी जाएगी, जो एक वर्ष पहले अमेरिका में हार्वी वाइंस्टाइन के साथ हुई थी, जिसमें मनोरंजन उद्योग में अधिक से अधिक महिला सार्वजनिक रूप से उच्च प्रोफ़ाइल व्यक्तियों की घोषणा करेंगे जिन्होंने यौन शोषण किया था।


title: करणी माता मन्दिर, राजस्थान

text: करणी माता मंदिर, हिन्दू मान्यता अनुसार, शक्ति को समर्पित पवित्रतम हिन्दू मंदिरों में से एक है, जो भारत के राजस्थान में देशनोक, बीकानेर स्थित है। इस धार्मिक स्थल की आराध्य देवी, करणी माता को सामान्यतः डाढ़ाली डोकरी और करणीजी महाराज के नाम से भी जाना जाता है।


title: करणी माता मन्दिर, राजस्थान

text: करणी माता (मां करणी या करणीजी;) (करणी माता को महाई भी कहा जाता है) (सी। 2 अक्टूबर 1387- सी। 23 मार्च 1538,) चारण जाति में पैदा हुई एक हिन्दू योद्धाओं की पूज्य देवी है। श्री करणीजी महाराज के रूप में भी जाना जाता है, उन्हें उनके अनुयायियों द्वारा देवी हिंगलाज के अवतार के रूप में पूजा जाता है। वह बीकानेर और जोधपुर के शाही परिवारों की मुख्य देवी हैं। वह एक तपस्वी जीवन जीती थी और अपने जीवनकाल के दौरान व्यापक रूप से पूजनीय थी। बीकानेर और जोधपुर के महाराजाओं के अनुरोध पर, उन्होंने बीकानेर किले और मेहरानगढ़ किले की आधारशिला रखी, जो इस क्षेत्र के दो सबसे महत्वपूर्ण किले हैं। उनके मंदिरों में सबसे प्रसिद्ध राजस्थान में बीकानेर के पास देशनोक के छोटे से शहर में है, जो मंदिर अपने चूहों के लिए प्रसिद्ध है जिन्हें स्थानीय रूप से काबा के नाम से जाना जाता है, जिन्हें पवित्र माना जाता है और मंदिर में सुरक्षा दी जाती है। उनके जीवनकाल के दौरान उन्हें समर्पित एक और मंदिर इस मायने में अलग है कि इसमें उनकी कोई छवि या मूर्ति नहीं है, बल्कि उस स्थान पर उनकी यात्रा का प्रतीक एक पदचिह्न है। करणी माता को "दाढ़ी वाली डोकरी" या दाढाली डोकरी ("दाढ़ी वाली बूढ़ी महिला") के रूप में भी जाना जाता है। एक और प्रसिद्ध मंदिर है, जो बेसरोली रेलवे स्टेशन के पास खुर्द में स्थित है। मां करणी और इंद्र बाईसा महाराज का यह मंदिर बीकानेर के महाराजा गंगा सिंह जी ने बनवाया था। राव जोधा के शासनकाल में करणी माता ने मेहरानगढ़ किले की आधारशिला रखी थी। उनके आदेश से, राव जोधा के बेटे राव बीका ने नए शहर बीकानेर (तत्कालीन रियासत) की स्थापना की।


title: करणी माता मन्दिर, राजस्थान

text: परंपरा के अनुसार, करणी माता (रिद्धि बाई) मेहा जी किनिया और देवल देवी की बेटी थीं, जो सुवाप गांव में रहते थे जो कि फलोदी से 20 मील दक्षिण-पूर्व में है। जब वह 27 वर्ष की हो गई, तो उसका विवाह रोहड़िया वंश के केलूजी के पुत्र देपा जी और साटीका के जागीरदार से हुआ। बाद में उन्होंने अपने पति से अनिच्छा व्यक्त की कि उसने केवल हिंदू परंपरा के लिए और अपने माता-पिता की भावनाओं, विश्वासों और इच्छाओं के सम्मान में ही उनसे शादी की। उन्होंने देपा जी को समझा दिया कि आगे के जीवन में उनके बीच वैवाहिक संबंध नहीं रहेगा । वह देवी के अपने दिव्य अलौकिक रूप में प्रकट हुई, तब देपाजी ने उन्हें प्रणाम किया और उनके पैर छुए, जब वे साटीका के रास्ते में चल रहे थे। करणीजी ने उनकी छोटी बहन गुलाब बाई से शादी करने की व्यवस्था की, ताकि उनका वैवाहिक जीवन सही रहे। वह स्वयं अपने पति के समझौते और समर्थन के साथ जीवन भर ब्रह्मचारी रही, जब तक उनके पति की मृत्यु 1454 में हुई थी।


title: करणी माता मन्दिर, राजस्थान

text: माँ करणी अपने पति के गाँव में लगभग दो साल तक रहीं, लेकिन उनके पास 400 गायों का समुह व 200 ऊंटों का का एक बड़ा टोला था जो कि उनको उनके पिता महाजी से उपहार के रूप में मिला था, इसलिए एक कुआँ वाले तथा कम पानी वाले गाँव में इतने पशुओं को पानी की पूर्ति नहीं हो पाई इसलिए ग्रामीणों का भय और आक्रोश जल्द ही सक्रिय विरोध में विकसित हो गया, इसलिए करणीजी स्वाभाविक रूप से कुछ नाराज हो गए और कहा "कल सुबह मैं अपने परिवार और पशुधन के साथ तुम्हारा गांव छोड़ दूंगी और वहां जाऊंगी जहां मेरी प्यारी गायों को भरपूर मीठा पानी और अच्छा घास व चारा मिले और आप ग्रामवासी मेरे हिस्से के जल व संसाधनों का उपयोग कर सकते हो अब तथा यहाँ इस गाँव में अपर्याप्त मात्रा में पानी की कठिनाइयों को झेलना जारी रखोगे ।" उन्होंनें आगे गौधन के साथ विचरण किया । उन्होंने और उनके अनुयायियों ने एक बार जांगलू गाँव में डेरा डाला था। जांगलू के शासक राव कान्हा के एक नौकर ने करणीजी, उनके अनुयायियों और उनके मवेशियों को पानी तक पहुंच से वंचित कर दिया। करणी माता ने अपने अनुयायी, चांदसर के राव रिदमल को राव कान्हा की मृत्यु के पश्चात जांगलू का नया शासक घोषित किया और अपनी यात्रा जारी रखी। करणी माता ने आगे घूमना बंद कर दिया और बीकानेर - देशनोक के पास गाँव में स्थायी रूप से बस गईं।


title: करणी माता मन्दिर, राजस्थान

text: एक बार एक भक्त जगडू या झगदू शाह, एक गुजराती व्यापारी समुद्र में नौकायन कर रहा था, और समुद्री तूफान में फंस गया था। फिर उन्होंने अपने छोटे से जहाज से माँ करणी को बुलाया, और जब वह अपने घर पर गाय दुह रही थीं, तब उनकी मदद की गई और भक्त को सुरक्षित रूप से पोरबंदर बंदरगाह पहुंचा दिया। सुरक्षित पहुंचने के बाद, झगड़ू शाह करनी मां की दया व कृपा से अनुग्रह होने के बाद को शक्ति की पूजा के लिए आए तब तब करणी माता ने उन्हें पोरबंदर में हरसिद्धि मंदिर के रूप में मंदिर बनाने के लिए कहा।


title: करणी माता मन्दिर, राजस्थान

text: उसका प्रिय पुत्र लाखन (उसकी बहन गुलाब बाई का पुत्र) दोस्तों के साथ वार्षिक कार्तिक मेले में कोलायत के पास के गाँव गया, लेकिन वह कपिल सरोवर में डूब गया और उसकी मृत्यु हो गई। जब उसके मृत शरीर को देखा तो करणीजी की बहन अर्थात् लाखन की मां रोने लगी, तो करणी माता उसके शरीर को एक कमरे में ले गई और खुद को बंद कर लिया। जब वह बाहर आई, तो वह लाखन के साथ बाहर आई जो जीवित था। लोग मानते हैं कि उन्होने मृत्यु के देवता धर्मराज से लड़ाई की, तथा उनको बताया कि उस समय से, उसके वंशज मृत्यु के बाद काबा (चूहे) बन जाएंगे, और मृत्यु के बाद काबा क्रमशः मानव बन जाएगा। इसलिए देशनोक का मंदिर काबों के मंदिर के रूप में भी प्रसिद्ध है।


title: करणी माता मन्दिर, राजस्थान

text: 1453 में, उन्होंने जोधपुर के राव जोधा को अजमेर, मेड़ता और मंडोर पर विजय प्राप्त करने का आशीर्वाद दिया। 1457 में, वह राव जोधा के अनुरोध पर जोधपुर में मेहरानगढ़ किले की आधारशिला रखने के लिए जोधपुर गईं।


title: करणी माता मन्दिर, राजस्थान

text: 1472 में, उन्होंने राव बीका और रंग कुंवर के बीच विवाह की व्यवस्था की। राव बीका, राव जोधा के पांचवें पुत्र थे और रंग कुंवर पुंगल के राव शेखा की बेटी थीं। राठौर और भाटी परिवारों की दुश्मनी को दोस्ती में बदलने के लिए शादी की व्यवस्था की गई थी।


title: करणी माता मन्दिर, राजस्थान

text: 21 मार्च 1538 को, वह अपने बेटे (गुलाब बाई के बेटे), पूंजा और कुछ अन्य अनुयायियों के साथ देशनोक वापस चली गई। वे बीकानेर जिले में कोलायत तहसील के गड़ियाला और गिरिराजसर के पास थे, जब उसने कारवां को पानी के लिए रुकने के लिए कहा। बताया गया कि वह 151 साल की उम्र में उनका महा परिनिर्वाण हो गया।


title: करणी माता मन्दिर, राजस्थान

text: करणी माता का पहला मंदिर अमराजी बारहठ द्वारा बनवाया गया था, जिन्होंने मारवाड़ के शासक राव जोधा से मथानिया को जागीर के रूप में प्राप्त किया था। करणी माता मथानिया में रुक गईं और अपनी पादुकाएं मंदिर के अंदर रख दीं, जिसे आज भी आबादी द्वारा पूजा जाता है, विशेष रूप से अमरा जी बारहठ की वंशावली, जिसे अमरावत कहा जाता है। मथानिया का प्राचीन अस्तित्व मेहरानगढ़ किले के आधारशिला के समानांतर चलता है।


title: करणी माता मन्दिर, राजस्थान

text: देशनोक में तीन मुख्य मंदिर हैं: - 1. मंड या मुख्य मंदिर: करणी माता को समर्पित सबसे प्रसिद्ध मंदिर, जिसे चूहों का मंदिर भी कहा जाता है। निजमंदिर जिसमें मूर्ति (तीन महीने में जैसलमेर के खूबसूरत पीले संगमरमर पर बन्ना खाटी नाम के सुथार द्वारा बनाई हुई है) स्थापित की गई है, का निर्माण स्वयं करणी ने किया था, यह जाल वृक्ष की छत के साथ एक संरचना है। संरचना की विशेषता यह है कि काबा के आश्रय के लिए मोर्टार का उपयोग नहीं किया गया है। कामरान मिर्जा पर जीत के बाद, राजा राव जैतसी (बीकानेर के चौथे शासक) ने गर्भग्रह के चारों ओर एक संरचना का निर्माण किया जिसे मंड कहा जाता है। बाद में महाराजा सूरत सिंह ने इसे पक्की संरचना में बदल दिया। गर्भगृह (मंदिर) का सोने का दरवाजा अलवर के महाराजा बख्तावर सिंह का एक उपहार है। महाराजा गंगा सिंह ने मंदिर के अधिकांश भाग का जीर्णोद्धार कराया। 2. नेहड़ीजी मंदिर:- साटिका से आने के बाद करणी जी ने अपने जीवन का एक बड़ा हिस्सा यहीं व्यतीत करते हैं। नेहड़ीजी शब्द का अर्थ है एक सूखी लकड़ी जिसने दही को मथने की आवश्यकता को पूरा करने के लिए पुनर्जीवित किया गया था। 3.तेमडा राय मंदिर:- यह देवी आवड़.जी को समर्पित है और उसी स्थान पर स्थित है जहां राव कान्हा ने करणी से हठ किया था। वास्तविक करंद (अवदजी की पूजा के लिए करणी जी द्वारा इस्तेमाल की जाने वाली पेटिका) और आवड़ जी की मूर्ति अभी भी मंदिर में मौजूद है।


title: करणी माता मन्दिर, राजस्थान

text: चालकनेची :लोकपूज्य माता हिंगलाज माता का ही एक रूप हैं। जैसलमेर राज्य के माड़ क्षेत्र में ‘चेलक’ निवासी मामडि़या जी चारण के कोई संतान नहीं थी। संतान प्राप्त करने की लालसा में उन्होंने हिंगलाज शक्तिपीठ की सात बार पैदल यात्रा की। एक बार माता ने स्वप्न में आकर उनकी इच्छा पूछी तो उन्होंने कहा कि आप मेरे यहां जन्म लें। माता कि कृपा से मामडि़या जी के यहां 7 पुत्रियों और एक पुत्र ने जन्म लिया। उन्हीं सात पुत्रियों में से एक आवड़ (माता तनोट राय) ने विक्रम संवत 808 में चैत्र सुदी नवमी मंगलवार को मामडि़या जी चारण के यहां जन्म लिया। इनके बाद जन्मी भगवती की 6 बहिनों के नाम आशी, सेसी, मेहली, होल, रूप व लांग था। अपने अवतरण के पश्चात् भगवती आवड़ जी ने बहुत सारे चमत्कार दिखायें तथा नगणेची, काले डूंगरराय, भोजासरी, देगराय, तेमड़ेराय व तनोट राय चालकनेची नाम से प्रसिद्ध हुई।


title: करणी माता मन्दिर, राजस्थान

text: करणी माता को समर्पित एक अन्य मंदिर श्री मनीशापूर्णा करणी माता मंदिर, उदयपुर है, जो राजस्थान के उदयपुर में पंडित दीनदयाल उपाध्याय पार्क के पास मचला पहाड़ियों पर स्थित है। मंदिर तक या तो सीढ़ियों से, माणिक्यलाल वर्मा पार्क से शुरू होकर, या रोपवे द्वारा पहुँचा जा सकता है।


title: करणी माता मन्दिर, राजस्थान

text: 1620 और 1628 के बीच, महाराणा कर्ण सिंह ने उदयपुर की सुरक्षा के लिए मचला मगरा में एक आवासीय क्षेत्र विकसित किया। इसी दौरान करणी माता मंदिर का निर्माण हुआ था। हालांकि लंबे समय तक मंदिर वीरान रहा, लेकिन 1997 में श्री मानशपूर्ण करणी माता विकास समिति ने इसका पुनर्निर्माण कराया।


title: करणी माता मन्दिर, राजस्थान

text: करणी माता को समर्पित एक और मंदिर ऐतिहासिक शहर अलवर, राजस्थान में स्थित है। यह शहर के मध्य में, सागर पैलेस और बाला किला के पास स्थित है।


title: करणी माता मन्दिर, राजस्थान

text: मां करणी को समर्पित एक अन्य मंदिर राजस्थान के नागौर जिले के गछीपुरा से 12 किमी उत्तर-पूर्व खुराद में स्थित है। इसे बीकानेर के महाराजा गंगा सिंह जी के आदेश से किले के रूप में बनवाया गया है।


title: करणी माता मन्दिर, राजस्थान

text: श्री करणी माता मंदिर ट्रस्ट : देपावत परिवार के व्यक्ति ट्रस्ट के सदस्य होते है। इसमें 6 सदस्य है। वंश परिवार के आधार पर 4 पुत्र के 1 पुण्य राज 2नगराज (नरसिंह) 3 सिद्धराज 4 लक्ष्य राज (लाखन) से चुन कर आते है। सभी सदस्य मिल कर चैयरमैन का चुनावकरते है।


title: खेत

text: खेत (Farm) भूमि का एक उपजाऊ क्षेत्र है, जो भोजन और अन्य फ़सलों के उत्पादन के प्राथमिक लक्ष्य के साथ, प्राथमिक रूप से कृषिक प्रक्रियों में निरत रहता है। वह खाद्य उत्पादन की मूलभूत आवश्यकता है।


title: महाभारत (२०१३ धारावाहिक)

text: "यह लेख 2013 में शुरु हुए धारावाहिक के उपर हैं, पुराने वाले के लिए देखे महाभारत (टीवी धारावाहिक)। फ़िल्म के लिए महाभारत (२०१३ फ़िल्म)।"


title: महाभारत (२०१३ धारावाहिक)

text: महाभारत धारावाहिक हिन्दी पौराणिक कथाओं की टीवी नाटक श्रृंखला है और यह 6 सितंबर 2013 से स्टार प्लस पर सोमवार से शनिवार रात 08:30 बजे प्रसासित हो रहा है। यह भारतीय इतिहास के सबसे बड़े युद्ध महाभारत पर आधारित नवीन तकनीकों वाला धारावाहिक है।


title: महाभारत (२०१३ धारावाहिक)

text: यह स्वास्तिक प्रोडक्शन्स द्वारा उत्पादित है। सौरभ राज जैन (कृष्ण), शहीर शेख (अर्जुन), पूजा शर्मा (द्रौपदी), अहम शर्मा (कर्ण) और अरव चौधरी (भीष्म पितामह) मुख्य किरदार पर हैं।


title: महाभारत (२०१३ धारावाहिक)

text: यह धारावाहिक महाभारत की कथा पर आधारित है। यह धारावाहिक कुरुवंश के राज्य हस्तिनापुर के इतिहास पर आधारित है।


title: महाभारत (२०१३ धारावाहिक)

text: कहानी की शुरुआत तब होती है जब महाराज शांतनु और महारानी सत्यवती (निषाद कन्या) दोनों नाव पर विचरण कर रहे थे। दोनो में प्रेम हुआ परंतु सत्यवती नें महाराज का विवाह प्रस्ताव ठुकरा दिया। महाराज को चिंतित देख उनके तथा गंगा के पुत्र भीष्म सत्यवती के पास गए तब उसने बोला कि अगर मैं तुम्हारे पिता से विवाह करुंगी तो मेरे पुत्रों का क्या होगा क्योंकि गद्दी पर तो तुम बैठोगे। तब भीष्म नें प्रतिज्ञा ली कि वह जीवन भर ब्रह्मचारी रहेगा तथा हस्तिनापुर की सेवा करेगा। आखिर में शांतनु के साथ सत्यवती का विवाह हुआ। शांतनु के प्रपौत्र पांडु तथा धृतराष्ट्र हुए, जिसमें पांडु को राजा बनाया गया क्योकि धृतराष्ट्र अंधा था। पांडु का विवाह यादव वंश की कुंती तथा माद्री से हुआ।


title: महाभारत (२०१३ धारावाहिक)

text: धृतराष्ट्र के विवाह का प्रस्ताव लेकर जब गांधार तब गांधार का राजकुमार शकुनी ने प्रतिज्ञा ली कि जिस कुरुवंश ने उसकी बहन गांधारी का विवाह एक अंधे व्यक्ति धृतराष्ट्र के साथ किया उसका अंत करूँगा।


title: महाभारत (२०१३ धारावाहिक)

text: धृतराष्ट्र का विवाह गांधारी से हुआ तथा इनके 100 पुत्र हुए तथा एक कन्या थी। इनमें दुर्योधन सबसे बड़ा था। उधर पांडु अपनी पत्नियों के साथ विहार कर रहा था तब मृग समझकर उसने मुनि किंदम को मार डाला जिससे उसे श्राप लगा कि वह जब भी किसी स्त्री से संभोग (प्रणय) करेगा तब उसकी मृत्यु होगी। पांडु राज त्याग कर वन में वास करता है तथा राजा की अनुपस्थिति में धृतराष्ट्र को कार्यकारी राजा बनाया गया। वन में पांडु के कहने पर कुंती ने अपने पुराने वरदान के द्वारा देवताओं से तीन पुत्र माँगे जिनका नाम क्रमश: युधिष्ठिर, भीम तथा अर्जुन पड़ा। माद्री के लिये भी दो पुत्र माँगे जिनका नाम नकुल तथा सहदेव पड़ा। भूलवश माद्री से संभोग करने हेतु पांडु की जंगल में मृत्यु हो गई।


title: महाभारत (२०१३ धारावाहिक)

text: पांडु पुत्रों को पाण्डव कहा गया। इनके तथा कौरवों के गुरु द्रोणाचार्य थे। द्रोणपुत्र अश्वत्थामा की दुर्योधन से मित्रता हुई।


title: महाभारत (२०१३ धारावाहिक)

text: बाद में भीम नें राक्षस हिडिंब का वध किया और उसकी बहन हिडिंबा से विवाह किया, इनके पुत्र का नाम घटोत्कच्छ था।


title: महाभारत (२०१३ धारावाहिक)

text: पाण्डवों का विवाह द्रुपद की कन्या द्रौपदी से हुआ जिसके पाँचो पाण्डवों से पाँच पुत्र हुए। अर्जुन का विवाह श्री कृष्ण की बहन सुभद्रा से हुआ, इसके पुत्र का नाम अभिमन्यु पड़ा जो गर्भ से ही युद्ध कला में निपुण था।


title: महाभारत (२०१३ धारावाहिक)

text: चौसर में छल से कौरवों ने पाण्डवों के राज काज छीन लिये तथा द्रौपदी का चीर हरण हुआ। पाण्डवों को वनवास दिया गया।


title: महाभारत (२०१३ धारावाहिक)

text: महाभारत का युद्ध राज्य को लेकर हुआ। यह 18 दिनों तक चला जिसमें भगवान कृष्ण का नारायणी सेना कौरवों के साथ और भगवान खुद अर्जुन के सारथि बने तथा अर्जुन को श्रीमद् भगवद्गीता का ज्ञान दिया। इस युद्ध में भीष्म, दुर्योधन तथा उसके भाई, द्रोण, अभिमन्यु, घटोत्कच्छ, शकुनी आदि मारे गए। अश्वत्थामा ने द्रौपदी को पुत्रों को पाण्डव समझकर मार डाला तब पाण्डवों ने इसके ब्राह्मण होने के कारण इसके मस्तक से मणि निकालकर अधमरा छोड़ दिया। अभिमन्यु और उत्तरा के पुत्र परीक्षित का जन्म हुआ। तक्षक नाग के दंश से परीक्षित की मृत्यु हुई।


title: महाभारत (२०१३ धारावाहिक)

text: यह कार्यक्रम शुरुआत से ही सफल है। यह स्वास्तिक पिक्चर्स का उत्पादन है जिसमें संगणकों द्वारा कई प्रकार के नवीन संपादन विधियों का उपयोग हुआ जिससे इसके टीम ने इसे असली जैसा बना दिया।


title: महाभारत (२०१३ धारावाहिक)

text: इसके उत्पादक सिद्धार्थ कुमार तिवारी की मानें तो इस कार्यक्रम में कुल लागत आई है तथा मार्केटिंग में खर्च हुआ।


title: महाभारत (२०१३ धारावाहिक)

text: है कथा संग्राम की... एक भक्ति गीत है जोकि महाभारत टीवी सीरियल का मुख्या यानी टाइटल ट्रैक है जिसके रक्षणकर्ता अजय और अतुल हैं और निर्देशक सिद्धार्थ तिवारी हैं। यह स्टार प्लस के कार्यक्रम महाभारत (2013) का मुख्य गीत


title: महाभारत (२०१३ धारावाहिक)

text: इस कार्यक्रम की लोगप्रियताके कारण इसका भाषान्तरण कई भाषाओं में किया गया है जैसे बंगाली, मलयालम, तेलुगू, तमिल, इंडोनेशियाई भाषा और मराठी में। इसका बंगाली संस्करण स्टार जलशा चैनल में प्रसारित होता है तथा मलयालम एशियानेट में, तेलुगू संस्करण मां टीवी में, तमिल संस्करण स्टार विजय में, मराठी संस्करण स्टार प्रवाह में तथा इंडोनेशियाई एएनटीवी में प्रसारित होता है।


title: अग्नि-१

text: अग्नि-1 मिसाइल स्वदेशी तकनीक से विकसित सतह से सतह पर मार करने वाली परमाणु सक्षम मिसाइल है। इसकी मारक क्षमता सात सौ किलोमीटर है। मिसाइल का परीक्षण ओड़िशा के बालासोर से करीब 100 किलोमीटर दूर व्हीलर द्वीप स्थित इंटीग्रेटेड टेस्ट रेंज [आइटीआर] से किया गया। 15 मीटर लंबी व 12 टन वजन की यह मिसाइल एक क्विंटल भार के पारंपरिक तथा परमाणु आयुध ले जाने में समक्ष है। मिसाइल को रेल व सड़क दोनों प्रकार के मोबाइल लांचरों से छोड़ा जा सकता है। अग्नि-१ में विशेष नौवहन प्रणाली लगी है जो सुनिश्चत करती है कि मिसाइल अत्यंत सटीक निशाने के साथ अपने लक्ष्य पर पहुंचे। इस मिसाइल का पहला परीक्षण 25 जनवरी 2002 को किया गया था। अग्नि-१ को डीआरडीओ की प्रमुख मिसाइल विकास प्रयोगशाला "एडवास्ड सिस्टम्स लैबोरैटरी" (एएसएल) द्वारा रक्षा अनुसंधान विकास प्रयोगशाला और अनुसंधान केंद्र इमारत (आरसीआई) के सहयोग से विकसित और भारत डायनामिक्स लिमिटेड (बीडीएल) हैदराबाद द्वारा एकीकृत किया गया था।


title: संयुक्त प्रांत

text: संयुक्त प्रांत या 'युनाइटेड प्रोविंसेस्' (United Provinces) ब्रिटिशकालीन भारत में तथा भारत के स्वतंत्र होने के बाद तक एक प्रमुख प्रान्त था। यह १ अप्रैल १९३७ को अस्तित्व में आया जब तत्कालीन अंग्रेजों ने 'युनाइटेड प्रोविंसेस' को छोटा किया। इसके अन्तर्गत लगभग वही भूभाग आता था जो वर्तमान में उत्तर प्रदेश और उत्तराखण्ड को मिलाकर बनता है।


title: संयुक्त प्रांत

text: स्वतंत्रत होने पर सन् १९४७ में बनारस, रामपुर और टेहरी-गढ़वाल की रियासतें भी 'युनाइटेड प्रोविंसेस' में मिला ली गयीं। २४ जनवरी १९५० को इसका नाम बदलकर 'उत्तर प्रदेश' कर दिया गया। सन् २००० में इसी से उत्तरांचल (अब 'उत्तराखण्ड') नामक प्रदेश का निर्माण हुआ। उत्तर प्रदेश, जनसंख्या में भारत का सबसे बड़ा राज्य है।


title: संस्कृत दिवस

text: भारत में प्रतिवर्ष श्रावणी पूर्णिमा के पावन अवसर को संस्कृत दिवस के रूप में मनाया जाता है। श्रावणी पूर्णिमा अर्थात् रक्षा बन्धन ऋषियों के स्मरण तथा पूजा और समर्पण का पर्व माना जाता है। वैदिक साहित्य में इसे श्रावणी कहा जाता था। इसी दिन गुरुकुलों में वेदाध्ययन कराने से पहले यज्ञोपवीत धारण कराया जाता है। इस संस्कार को उपनयन अथवा उपाकर्म संस्कार कहते हैं। इस दिन पुराना यज्ञोपवीत भी बदला जाता है। ब्राह्मण यजमानों पर रक्षासूत्र भी बांधते हैं।


title: संस्कृत दिवस

text: ऋषि ही संस्कृत साहित्य के आदि स्रोत हैं, इसलिए श्रावणी पूर्णिमा को ऋषि पर्व और संस्कृत दिवस के रूप में मनाया जाता है। राज्य तथा जिला स्तरों पर संस्कृत दिवस आयोजित किए जाते हैं। इस अवसर पर संस्कृत कवि सम्मेलन, लेखक गोष्ठी, छात्रों की भाषण तथा श्लोकोच्चारण प्रतियोगिता आदि का आयोजन किया जाता है, जिसके माध्यम से संस्कृत के विद्यार्थियों, कवियों तथा लेखकों को उचित मंच प्राप्त होता है।


title: संस्कृत दिवस

text: सन् 1969 में भारत सरकार के शिक्षा मंत्रालय के आदेश से केन्द्रीय तथा राज्य स्तर पर संस्कृत दिवस मनाने का निर्देश जारी किया गया था। तब से संपूर्ण भारत में संस्कृत दिवस श्रावण पूर्णिमा के दिन मनाया जाता है। इस दिन को इसीलिए चुना गया था कि इसी दिन प्राचीन भारत में शिक्षण सत्र शुरू होता था। इसी दिन वेद पाठ का आरंभ होता था तथा इसी दिन छात्र शास्त्रों के अध्ययन का प्रारंभ किया करते थे। पौष माह की पूर्णिमा से श्रावण माह की पूर्णिमा तक अध्ययन बन्द हो जाता था। प्राचीन काल में फिर से श्रावण पूर्णिमा से पौष पूर्णिमा तक अध्ययन चलता था, वर्तमान में भी गुरुकुलों में श्रावण पूर्णिमा से वेदाध्ययन प्रारम्भ किया जाता है। इसीलिए इस दिन को संस्कृत दिवस के रूप से मनाया जाता है। आजकल देश में ही नहीं, विदेश में भी संस्कृत उत्सव बड़े उत्साह के साथ मनाया जाता है। इसमें केन्द्र तथा राज्य सरकारों का भी योगदान उल्लेखनीय है।


title: संस्कृत दिवस

text: जिस सप्ताह संस्कृत दिवस आता है, वह सप्ताह कुछ वर्षों से संस्कृत सप्ताह के रूप में मनाया जाता है। देश के समस्त विद्यालयों में इसको बड़े धूमधाम से मनाया जाता है। उत्तराखण्ड में संस्कृत आधिकारिक द्वितीय राजभाषा घोषित होने से संस्कृत सप्ताह में प्रतिदिन संस्कृत भाषा में अलग अलग कार्यक्रम व प्रतियोगिताएं होती हैं। संस्कृत के छात्र-छात्राओं द्वारा ग्रामों अथवा शहरों में झांकियाँ निकाली जाती हैं।


title: भेड़

text: भेड़ एक प्रकार का पालतू पशु है। इसे मांस, ऊन और दूध के लिए पाला जाता है। भारतवर्ष में करीब 40 नस्ल की भेड़ पाई जाती है


title: भेड़

text: भेड़ का मनुष्य से सम्बन्ध आदि काल से है तथा भेड़ पालन एक प्राचीन व्यवसाय है। भेड़ पालक भेड़ से ऊन तथा मांस तो प्राप्त करता ही है, भेड़ की खाद भूमि को भी अधिक ऊपजाऊ बनाती है। भेड़ कृषि अयोग्य भूमि में चरती है, कई खरपतवार आदि अनावश्यक घासों का उपयोग करती है तथा उंचाई पर स्थित चरागाह जोकि अन्य पशुओं के अयोग्य है, उसका उपयोग करती है। भेड़ पालक भेड़ों से प्रति वर्ष मेमने प्राप्त करते है।


title: बागेश्वर जिला

text: बागेश्वर भारत के उत्तराखण्ड राज्य का एक जिला है, जिसके मुख्यालय बागेश्वर नगर में स्थित हैं। इस जिले के उत्तर तथा पूर्व में पिथौरागढ़ जिला, पश्चिम में चमोली जिला, तथा दक्षिण में अल्मोड़ा जिला है। बागेश्वर जिले की स्थापना १५ सितंबर १९९७ को अल्मोड़ा के उत्तरी क्षेत्रों से की गयी थी। २०११ की जनगणना के अनुसार रुद्रप्रयाग तथा चम्पावत के बाद यह उत्तराखण्ड का तीसरा सबसे कम जनसंख्या वाला जिला है।


title: बागेश्वर जिला

text: यह जिला धार्मिक गाथाओं, पर्व आयोजनों और अत्याकर्षक प्राकृतिक दृश्यों के कारण प्रसिद्ध है। प्राचीन प्रमाणों के आधार पर बागेश्वर शब्द को ब्याघ्रेश्वर से विकसित माना गया है। यह शब्द प्राचीन भारतीय साहित्य में अधिक प्रसिद्ध है। बागनाथ मंदिर, कौसानी, बैजनाथ, विजयपुर आदि जिले के प्रमुख पर्यटन स्थल हैं। जिले में ही स्थित पिण्डारी, काफनी, सुन्दरढूंगा इत्यादि हिमनदों से पिण्डर तथा सरयू नदियों का उद्गम होता है।


title: बागेश्वर जिला

text: वर्तमान बागेश्वर क्षेत्र ऐतिहासिक तौर पर दानपुर के नाम से जाना जाता था, और ७वीं शताब्दी के समय यहाँ कत्यूरी राजवंश का शासन था। १३वीं शताब्दी में कत्यूरी राजवंश के विघटन के बाद यह क्षेत्र बैजनाथ कत्यूरों के शासन में आ गया। १५६५ में राजा बालो कल्याण चन्द ने पाली, बारहमण्डल और गंगोली के साथ दानपुर पर भी कब्ज़ा कर इसे कुमाऊं में शामिल कर लिया। सन् १६०२ मे राजा लक्ष्मी चन्द ने बागनाथ के वर्तमान मुख्य मन्दिर एवं मन्दिर समूह का पुनर्निर्माण किया था। १७९१ में, कुमाऊं की राजधानी अल्मोड़ा पर नेपाल के गोरखाओं ने हमला किया और कब्जा कर लिया। गोरखाओं ने इस क्षेत्र पर २४ वर्षों तक शासन किया और बाद में १८१४ में ईस्ट इंडिया कंपनी द्वारा पराजित होकर, १८१६ में सुगौली संधि के तहत कुमाऊं को अंग्रेजों को सौंप दिया।


title: बागेश्वर जिला

text: १९वीं सदी के प्रारम्भ में बागेश्वर आठ-दस घरों की एक छोटी सी बस्ती थी। सन् १८६० के आसपास यह स्थान २००-३०० दुकानों एवं घरों वाले एक कस्बे का रूप धारण कर चुका था। मुख्य बस्ती मन्दिर से संलग्न थी। सरयू नदी के पार दुग बाजार और सरकारी डाक बंगले का विवरण मिलता है। एटकिन्सन के हिमालय गजेटियर में वर्ष १८८६ में इस स्थान की स्थायी आबादी ५०० बतायी गई है। वर्ष १९२१ के उत्तरायणी मेले के अवसर पर कुमाऊँ केसरी बद्री दत्त पाण्डेय, हरगोविंद पंत, श्याम लाल साह, विक्टर मोहन जोशी, राम लाल साह, मोहन सिह मेहता, ईश्वरी लाल साह आदि के नेतृत्व में सैकड़ों आन्दोलनकारियों ने कुली बेगार के रजिस्टर बहा कर इस कलंकपूर्ण प्रथा को समाप्त करने की कसम इसी सरयू तट पर ली थी।


title: बागेश्वर जिला

text: बागेश्वर को १९७४ में अलग तहसील बनाया गया, और १९७६ में इसे परगना घोषित कर दिया गया था। परगना दानपुर के ४७३, खरही के ६६, कमस्यार के १६६, और पुँगराऊ के ८७ गाँवों का समेकन केन्द्र होने के कारण शीघ्र ही यह प्रमुख प्रशासनिक केन्द्र बन गया। १९८५ से ही इसे जिला घोषित करने की मांग अलग-अलग पार्टियों और क्षेत्रीय लोगों द्वारा उठाई जाने लगी, और फिर, १५ सितंबर १९९७ को उत्तर प्रदेश की तत्कालीन मुख्यमंत्री मायावती ने बागेश्वर को उत्तर प्रदेश का नया जिला घोषित कर दिया।


title: बागेश्वर जिला

text: चंद राजवंश के राजा लक्ष्मीचंद ने 1450 में बागेश्वर में एक मंदिर की स्थापना की थी। यह प्राचीन काल से ही भगवान शिव और माता पार्वती की पवित्र भूमि के रूप में प्रसिद्ध रहा है। पुराणों के अनुसार बागेश्वर को देवों का देव कहा जाता है। बागेश्वर में स्थित प्राचीन मंदिर बागनाथ मंदिर के नाम पर ही इस जिले का नाम बागेश्वर रखा गया। उत्तराखंड में बागेश्वर को भगवान शिव के कारण ही तीर्थराज के तौर पर भी जाना जाता है। बागेश्वर वास्तव में भगवान शिव की लीला स्थली मानी जाती है। भगवान शिव के गण चंदिस ने इस क्षेत्र की स्थापना की थी। यहां पर भगवान शिव और पार्वती निवास करते थे।


title: बागेश्वर जिला

text: २०११ की जनगणना के अनुसार बागेश्वर जिले की जनसंख्या २,५९,८४० है, जो लगभग वानूआतू देश के बराबर है। जनसंख्या के मामले में भारत के जिलों में इसका स्थान ५७८वां है (कुल ६४० में से)। जिले में जनसंख्या घनत्व ११६ व्यक्ति प्रति वर्ग किलोमीटर है। २००१-२०११ के दशक में इसकी जनसंख्या वृद्धि दर ५.१३% थी। बागेश्वर की साक्षरता दर ८०.६९% है और लिंग अनुपात १०९३ महिलायें प्रति १००० पुरुष है।


title: बागेश्वर जिला

text: जिले के प्रशासनिक मुख्यालय बागेश्वर नगर में हैं। प्रशासनिक कार्यों के लिए जिले को सात तहसीलों में विभाजित किया गया है: बागेश्वर, कपकोट, गरुड़, कांडा, दुगनाकुरी, शामा तथा काफलीगैर। इसके अतिरिक्त जिले को आगे ३ सामुदायिक विकास खण्डों और ३९७ ग्राम पंचायतों में भी बांटा गया है। जिले में कुल ९४७ गांव और २ नगर हैं। बागेश्वर तहसील का गठन १९७४ में हुआ था। १२ सितम्बर १९९७ को बागेश्वर तहसील से २४७ ग्रामों के साथ कपकोट तहसील का गठन किया गया। इसके बाद फरवरी २००४ में बागेश्वर तहसील के १९७ ग्रामों से गरुड़ तहसील, तथा बागेश्वर के १४७, और कपकोट के ३३ ग्रामों से कांडा तहसील का गठन किया गया। शामा तहसील का गठन २३ अक्टूबर २०१३ को, और दुगनाकुरी तथा काफलीगैर तहसीलों का गठन २०१४ में क्रमशः १९ फरवरी तथा ११ नवंबर को हुआ।


title: बागेश्वर जिला

text: सम्पूर्ण जिला अल्मोड़ा लोक सभा क्षेत्र का हिस्सा है, तथा इसमें दो उत्तराखण्ड विधानसभा निर्वाचन क्षेत्र हैं: बागेश्वर तथा कपकोट। राज्य गठन के समय कांडा विधान सभा क्षेत्र भी था, परन्तु २००९ में हुए परिसीमन के बाद उसका विलय कपकोट में ही कर दिया गया।


title: लाड़ली लक्ष्मी योजना

text: लाड़ली लक्ष्मी योजना, मध्य प्रदेश सरकार की एक योजना है, जिसका लक्ष्य एक लड़की के जन्म के प्रति सामाजिक दृष्टिकोण में सकारात्मक बदलाव लाना और शैक्षिक और आर्थिक स्थिति में सुधार के माध्यम से लड़कियों के भविष्य की दृढ़ नींव रखना है। इस योजना का उद्घाटन मुख्यमंत्री शिवराज सिंह चौहान ने 2007 में किया था, जिसके बाद छह अतिरिक्त राज्यों में भी इसे इसे लागु किया गया है।


title: लाड़ली लक्ष्मी योजना

text: इस योजना के तहत सरकार, बेटी के जन्म से अगले पाँच साल तक प्रत्येक वर्ष 6,000 रुपये के राष्ट्रीय बचत प्रमाणपत्र खरीदेगी, और इन्हें समय-समय पर नवीनीकृत किया जाता रहेगा। लड़की को छठी कक्षा में प्रवेश के समय 2,000 और नौवीं कक्षा में प्रवेश पर 4000 रुपये का भुगतान किया जायेगा। जब उसे 11वीं कक्षा में भर्ती कराया जाता है, तो उसे 7,500 प्राप्त होगा। अपनी उच्च माध्यमिक शिक्षा के दौरान, उसे 2000 रुपये प्रत्येक महीने दिया जायेगा। 21 वर्ष की समाप्ति पर उसे 1 लाख से ज्यादा की शेष राशि का भुगतान किया जायेगा।


title: चरित्र चित्रण

text: किसी नाटक, कथा आदि में आये पात्रों के सोच, कार्यपद्धति, आदि के बारे में सूचना देना उस पात्र का चरित्रचित्रण (Characterisation) कहलाता है। पात्रों का वर्णन करने के लिये उनके कार्यों, वक्तव्य, एवं विचारों आदि का सहारा लिया जाता है।पात्र के नज़रिए से कहानी लिखी जाती है।


title: पक्ष

text: पक्ष अथवा पखवाड़ा सामान्य व्यवहार में 15 दिनों के अंतराल को कहा जाता है। सुविधानुसार आधा महीना या दो सप्ताह के समय को भी एसा कह दिया जाता है। हालाँकि ज्योतिष शास्त्र, भारतीय पंचांग या काल गणना की हिन्दू पद्धति के अनुसार तकनीकी रूप से पक्ष की परिभाषा है - चंद्रमा द्वारा कलाचक्र में एक से दूसरी स्थिति (अमावस्या से पूर्णिमा अथवा पूर्णिमा से अमावस्या) तक जाने के लिया जाने वाला समय। इसी के अनुसार पक्ष दो प्रकार के परिभाषित किए जाते हैं - शुक्ल पक्ष तथा कृष्ण पक्ष।


title: पक्ष

text: कृष्ण अथवा शुक्लपक्ष में प्राय: 15 दिन होते हैं'। परंतु किसी पक्ष में कोई तिथि-क्षय हो जाने की स्थिति में 14 दिन अथवा तिथि-वृद्धि होने पर 16 दिन भी हो जाते हैं। पक्ष में तिथि की हानि या वृद्धि न होने की स्थिति में 15 दिन ही होते हैं।


title: पक्ष

text: कभी-कभी चन्द्र और सूर्य की स्पष्ट गणित प्रक्रिया के कारण किसी पक्ष में दो बार तिथि का क्षय हो जाने से 13 दिन का पक्ष भी आ जाता है। वर्तमान विक्रम संवत् 2064 के श्रावण मास के कृष्णपक्ष में (31 जुलाई से 12 अगस्त तक) दो तिथियों का क्षय हो जाने के कारण यह पक्ष मात्र 13 दिन का था। महाभारत के युद्ध के समय भी तेरह दिन का पक्ष पड़ा था। सनातनधर्म के ग्रन्थों तथा ज्योतिषशास्त्र में 13 दिवसीय पक्ष को 'विश्वघस्त्र पक्ष' का नाम देकर इसे विश्व-शांति को भंग करने वाला माना गया है। ऐसा माना जाता है कि इस पक्ष का असर तेरह पक्ष और तेरह मास के अन्दर अपना प्रभाव जरूर देता है। इसको धर्म एवं ज्योतिष के ग्रंथों में 'विश्वघस्त्र पक्ष' कहा गया है। धर्मग्रंथों में विश्वघस्त्र पक्ष को 'कालयोग' का नाम भी दिया गया है -


title: उत्तरकाशी जिला

text: उत्तरकाशी या उत्तर काशी भारत के उत्तराखण्ड राज्य के गढ़वाल का एक जिला है। इस जिले का मुख्यालय उत्तरकाशी कस्बा है।


title: उत्तरकाशी जिला

text: उत्तरकाशी जिला हिमालय रेंज की ऊँचाई पर बसा हुआ है और इस जिले में गंगा और यमुना दोनों नदियों का उद्गम है, जहाँ पर हज़ारों हिन्दू तीर्थयात्री प्रति वर्ष पधारते हैं। उत्तरकाशी कस्बा, गंगोत्री जाने के मुख्य मार्ग में पड़ता है, जहाँ पर बहुत से मंदिर हैं और यह एक प्रमुख हिन्दू तीर्थयात्रा केन्द्र माना जाता है। जिले के उत्तर और उत्तरपश्चिम में हिमाचल प्रदेश राज्य, उत्तरपूर्व में तिब्बत, पूर्व में चमोली जिला, दक्षिणपूर्व में रूद्रप्रयाग जिला, दक्षिण में टिहरी गढ़वाल जिला और दक्षिणपश्चिम में देहरादून जिला पड़ते हैं।


title: उत्तरकाशी जिला

text: २००१ कि स्थिति तक, उत्तरकाशी जिले की कुल जनसंख्या २,९५,०१३ है। कुल जनसंख्या में हिन्दू २,९०,०१३, मुसलमान २,८१७ और बौद्ध १,२३९ हैं।


title: उत्तरकाशी जिला

text: जिले के प्रशासनिक मुख्यालय उत्तरकाशी नगर में स्थित हैं। प्रशासनिक कार्यों से जिले को ६ तहसीलों और २ उप-तहसीलों में बांटा गया है। ये हैं: भटवाड़ी, डुंडा, चिन्यालीसौड़, बड़कोट, पुरोला, मोरी, जोशियाड़ा तथा धौन्तरी । इसके अतिरिक्त, जिले को ६ विकासखंडों में भी बांटा गया है: भटवाड़ी, डुंडा, चिन्यालीसौड़, नौगांव, पुरोला और मोरी। पूरा जिला टिहरी गढ़वाल संसदीय क्षेत्र के अंतर्गत आता है, और इसमें ३ उत्तराखण्ड विधानसभा निर्वाचन क्षेत्र हैं; पुरोला, यमुनोत्री और गंगोत्री।


title: गुप्तचर

text: गुप्त रूप से राजनीतिक या अन्य प्रकार की सूचना देनेवाले व्यक्ति को गुप्तचर (spy) या जासूस कहते हैं। इनके कार्य को गुप्तचर्या या गुप्तचरी कहते हैं। इनके द्वारा जो सूचना एकत्र की जाती है उसे 'आसूचना' (इन्टेलिजेन्स) कहते हैं।


title: गुप्तचर

text: गुप्तचर अति प्राचीन काल से ही शासन की एक महत्वपूर्ण आवश्यकता माना जाता रहा है। भारतवर्ष में गुप्तचरों का उल्लेख मनुस्मृति और कौटिल्य के अर्थशास्त्र में मिलता है। कौटिल्य ने अपने अर्थशास्त्र में गुप्तचरों के उपयोग और उनकी श्रेणियों का विशद वर्णन किया है। राज्याधिपति को राज्य के अधिकारियों और जनता की गतिविधियों एवं समीपवर्ती शासकों की नीतियों के संबंध में सूचनाएँ देने का महत्वपूर्ण कार्य उनके गुप्तचरों द्वारा संपन्न होता था। रामायण में वर्णित दुर्मुख ऐसा ही एक गुप्तचर था जिसने रामचंद्र को सीता के विषय में (लंका प्रवास के बाद) जनापवाद की जानकरी दी थी।


title: गुप्तचर

text: अर्थशास्त्र में उल्लेख है कि राजा के पास विश्वासपात्र गुप्तचरों का समुदाय होना चाहिए और इन गुप्तचरों को योग्य एवं विश्वस्त मंत्रियों के निर्देशन में काम करना चाहिए। अर्थशास्त्र में 'समष्ट' एवं 'संचार' नामक दो प्रकार के गुप्तचरों का उल्लेख मिलता है। समष्ट कोटि के गुप्तचर स्थानीय सूचनाएँ देते थे और संचार कोटि के गुप्तचर विभिन्न स्थानों का परिभ्रमण करके सूसचनाएँ एकत्र करते थे। समष्ट कोटि के गुप्तचरों के अनेक प्रकार होते थे, यथा कापातिक, उष्ठित, गृहपतिक, वैदाहक तथा तापस। संचार नामक गुप्तचर में सत्रितिक्ष्ण, राशद एवं स्त्री गुप्तचर जैसे भिक्षुकी, परिव्राजिका, मुंड, विशाली भी होती थीं। चंद्रगुप्त मौर्य के युग में सुदूर स्थित अधिकारियों पर नियंत्रण करने के लिये गुप्त संवाददाता एवं भ्रमणशील निर्णायकों का उपयोग किया जाता था। ये संवाददाता अथवा निर्णायक उन अधिकारियों के कार्यकलापों का भलीभाँति निरीक्षण एवं मूल्यांकन करते थे और राजा को इस संबंध में गुप्त रूप से सूचनाएँ भेजते थे। हिंदूकाल में इस प्रकार के गुप्तचरों का वर्ग अशोक के काल तक सुचारु रूप से कार्य करता रहा। उसके बाद भी शासन में गुप्तचरों का महत्त्व बना रहा। इन गुप्तचरों का पद राज्य के अत्यंत विश्वासपात्र व्यक्तियों को ही दिया जाता था।


title: गुप्तचर

text: गुप्तचरों का उपयोग संगठित रूप से और विस्तृत पैमाने पर मुस्लिम और मुगलकाल में नहीं हुआ। मुस्लिम और मुगलकालीन पुलिस शासन, जिसकी नींव शेरशाह ने डाली थी, स्थानीय मुखिया, प्रधान अथवा स्थानीय पुलिस अधिकारियों के दायित्वों के सिद्धांतों पर आधारित था। किंतु थोड़ी सी संख्या में शासन के अधिकारियों एवं प्रजाजनों की मनोवृत्तियों तथा कार्यकलापों की सूचना देने के लिये राजा द्वारा अपने विश्वासपात्र और चतुर अनुचरों का प्रयोग मात्र होता रहा।


title: गुप्तचर

text: वर्तमान समय में राजनीतिक प्रयोजनों के निमित्त देश के भीतर और बाहर गुप्तचरों का प्रयोग एक सर्वमान्य राजनीतिक धारणा है। जर्मनी के गेस्टापो दल ने नात्सी शासन को देश के भीतर सुदृढ़ बनाने में अत्यंत महत्वपूर्ण योग दिया। नात्सी-शासन-विरोधी तत्वों का दमन करने की जो नीति हिटलर और उसके प्रमुख सहायक हिमलर ने अपनाई उसकी सफलता का श्रेय गेस्टापो दल को ही है जिसके गुप्तचरों द्वारा प्रत्येक व्यक्ति के हृदय में आतंक और भय की भावनाएँ निरंतर बनी रहती थीं। जर्मनी में इस गुप्तचर दल का संगठन इतना व्यापक था कि नागरिकों की शासन विरोधी प्रत्येक गतिविधि की सूचना सरकार को तुरंत मिल जाती थी और वह व्यक्ति अभियुक्त बनकर दंड का भागी होता था। जारशाही और उसके बाद कम्यूनिस्ट शासन की स्थापना की अवधि में रूस में गुप्तचर दलों ने शासनविरोधी कार्यकलापों की सूचनाएँ देने का कार्य किया जिसके परिणामस्वरूप जनता शासनविरोधी कथन और कार्य से सदैव ही डरती रही।


title: गुप्तचर

text: पिछले दो विश्वयुद्धों में, विशेषकर द्वितीय विश्वयुद्ध के समय, अंतरराष्ट्रीय गुप्तचर दलों का युद्ध में संलग्न देशों द्वारा संगठन किया गया। सैनिक संस्थानों, आयुधागारों, कारखानों, सैनिक योजनाओं और अभियानों की पूर्वसूचना प्राप्त करने के लिए एक देश द्वारा दूसरे देश में या तो एजेंट बनाए गए या भेजे गए। इन एजेंटों में महिलाएँ भी होती थीं। ये एजेंट शत्रुदेश के अधिकारियों अथवा विशिष्ट व्यक्तियों से घनिष्ठता स्थापित करके अथवा अन्य किसी गोपनीय युक्ति से आवश्यक सूचनाएँ प्राप्त करके उन्हें प्रेषित अथवा प्रसारित करते थे। ऐसे अनेक गुप्तचर युद्धकाल में पकड़े गए और उन्हें कठोर दंड दिया गया।


title: गुप्तचर

text: राजनीतिक गुप्तचरों का संगठन वर्तमान समय में व्यापक रूप से प्रचलित है। विद्रोही अथवा राज्य विरोधी तत्वों से प्रत्येक सरकार आक्रांत है। जहाँ राजशासन है वहाँ प्रजातंत्र के समर्थक राज्यसत्ता उलटने की चेष्टाएँ करते हैं। प्रजातंत्रवादी देशों में जो साम्यवादी नहीं हैं, साम्यवादी विचारोंवाले, अराजकतावादी अथवा अन्य अप्रजातांत्रिक तत्त्व सत्ता हथियाने की चेष्टा करते हैं और अपनी कार्यवाहियों से बाहरी देशों का समर्थन अथवा संबंध बनाए रखते हैं। राज्यहित की दृष्टि से उनकी गतिविधियों की जानकारी गुप्तचरों द्वारा दी जाती है। संसार के देशों में जो दो विरोधी वर्ग इस समय स्थापित हैं उनमें एक दूसरे के राजनीतिक अथवा सैनिक रहस्यों की जानकारी के निमित्त (एस्पायोनेज और काउंटर एस्पायोनेज की) युक्तियों का प्रयोग होता है। गुप्त सूचनाओं के एकत्रीकरण के निमित्त अब वैज्ञानिक विधियों का प्रयोग हो रहा है। सन् 1960 की यू-2 विमान घटना वैज्ञानिक उपकरणों के उपयोग का प्रमुख उदाहरण है जब नभमंडल में पृथ्वी से पर्याप्त ऊँचाई पर वैज्ञानिक साधनों एवं फोटोग्राफी की विशिष्ट सामग्री से युक्त लड़नेवाले अमरीकी विमानचालक को रूस ने तोपों द्वारा गिरा लिया था और इस प्रकार रूसी सैनिक संस्थानों की फोटो लेने की अमरीकी युक्ति का अनावरण किया था।


title: गुप्तचर

text: राजनीतिक गुप्तचरों (जासूसों) के अतिरिक्त प्रत्येक देश में शासन व्यवस्था के अंग के रूप में एक अन्य प्रकार के गुप्तचर होते हैं जिन्हें सामान्यत: खुफिया पुलिस (डिटेक्टिव पुलिस) कहते हैं। इनका काम अपराध और अपराधियों की छानबीन अप्रत्यक्ष रूप से करना है। वे घटनास्थल पर प्राप्त अपराध के सूत्रों के सहारे अपराधी की खोज करते हैं। इस प्रकार उनका यह कार्य विस्मयकारी और रोमांचक होता है। फलत: उनके कार्यों पर आधारित उपन्यास और कहानी की एक स्वतंत्र विधा का विकास हुआ है जो जासूसी साहित्य के नाम से प्रख्यात है।


title: गुप्तचर

text: खुफिया पुलिस के अतिरिक्त अनेक देशों में स्वतंत्र जासूसों या गुप्तचरों का एक व्यावसायिक रूप भी है। इन लोगों को स्वतंत्र रूप से लोग अपने निजी मामलों में खोज करने के लिए नियुक्त करते हैं और वे गोपनीय ढंग से उनके लिए आवश्यक सूचनाएँ प्राप्त करते हें।